
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 40 

~ — ~~~ 1 Μαρτίου 1999 


ΝΟΜΟΣ ΥΠ’ΑΡΙΘ. 2688 

Μετατροπή του Οργανισμού Λιμένος Πειραιώς και του Ορ¬ 
γανισμού Λιμένος Θεσσαλονίκης σε ανώνυμες εταιρίες. 

ΟΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α* 

ΟΡΓΑΝΙΣΜΟΣ ΛΙΜΕΝΟΣ ΠΕΙΡΑΙΠΣ 
Άρθρο πρώτο 

1. Το νομικό πρόσωπο δημοσίου δικαίου με την ε¬ 
πωνυμία "Οργανισμός Λιμένος Πειραιώς", που ιδρύθηκε 
με το ν. 4748/1930 (ΦΕΚ 166 Α) και αναμορφώθηκε 
με τον α.ν. 1559/1950 (ΦΕΚ 252 Α*), που κυρώθηκε με 
το ν. 1630/1951 (ΦΕΚ 8 Α ), όπως τροποποιήθηκε και 
συμπληρώθηκε μεταγενέστερα, μετατρέπεται σε ανώ¬ 
νυμη εταιρία με την επωνυμία "Οργανισμός Λιμένος 
Πειραιώς Ανώνυμη Εταιρία* και με διακριτικό τίτλο 
Ό.Λ.Π. Α.ΕΛ 

Η Ο.Λ.Π. Α.Ε. είναι ανώνυμη εταιρία κοινής ωφέλειας 
με σκοπό την εξυπηρέτηση του δημόσιου συμφέροντος, 
λειτουργεί κατά τους κανόνες της ιδιωτικής οικονομίας, 
απολαμβάνει διοικητικής και οικονομικής αυτοτέλειας, 
τελεί υπό την εποπτεία του Υπουργού Εμπορικής Ναυ¬ 
τιλίας και διέπεται από τον παρόντα νόμο και τον κ.ν. 
2190/1920 και συμπληρωματικά από τις διατάξεις του 
ν. 2414/1996 (ΦΕΚ 135 Α ), καθώς και του α.ν. 1559/ 
1950, όπως κάθε φορά ισχύουν. 

2. Όλη η κινητή και ακίνητη περιουσία του μετατρε- 
πόμενου νομικού προσώπου περιέρχεται στην Εταιρία 
Ο.Λ.Π. Α.Ε., η οποία υπεισέρχεται αυτοδικαίως σε όλα 
τα δικαιώματα και τις υποχρεώσεις του. 

Οι εκκρεμείς δίκες του μετατρεπόμενου νομικού προ¬ 
σώπου συνεχίζονται από την Εταιρία Ο.Λ.Π. Α.Ε., χωρίς 
να επέρχεται βιαία διακοπή τους και χωρίς να απαι¬ 


τούνται άλλες ειδικότερες διατυπώσεις ή ενέργειες για 
τη συνέχισή τους. Προβλήματα δικαιοδοσίας που μπορεί 
να προκύψουν επιλύονται από τα δικαστήρια στα οποία 
εκκρεμούν οι υποθέσεις. 

Άρθρο δεύτερο 

1. α) Οι διατάξεις του α.ν. 1559/1950 εφαρμόζονται 
αναλόγως στην Εταιρία Ο.Λ.Π. Α.Ε., εκτός εκείνων που 
αναφέρονται σε θέματα τα οποία ρυθμίζονται διαφορε¬ 
τικά από τις διατάξεις του παρόντος νόμου που αφορούν 
την Ο.Λ.Π. Α.Ε.. 

β) Το εδάφιο β* της παραγράφου 14 (πρώην 15) του 
άρθρου 4 του α.ν. 1559/1950 καταργείται. 

γ) Η χρηματική ποινή που προβλέπεται στο εδάφιο 
γ' της παραγράφου 16 (πρώην 17) του άρθρου 4 του 
ίδιου ως άνω αναγκαστικού νόμου ορίζεται στο ποσό 
των 500.000 δραχμών. Το ποσό αυτό μπορεί να ανα¬ 
προσαρμόζεται με κοινή απόφαση των Υπουργών Οι¬ 
κονομικών και Εμπορικής Ναυτιλίας. 

2. Οι διατάξεις του άρθρου 3 του α.ν. 1559/1950 
εφαρμόζονται στην Εταιρία Ο.Λ.Π. Α.Ε., η οποία υπό- 
κειται μόνο σε φόρο εισοδήματος. Επίσης στην Εταιρία 
Ο.Λ.Π. Α.Ε. εφαρμόζονται οι διατάξεις της παραγράφου 
4 του άρθρου 28 του ν. 2579/1998 (ΦΕΚ 31 Α ). 

3. Η μελέτη και εκτέλεση έργων στην περιοχή του 
Λιμένα Πειραιώς εγκρίνονται από το Διοικητικό Συμ¬ 
βούλιο της Εταιρίας Ο.Λ.Π. Α.Ε., προκειμένου όμως για 
έργα εθνικού επιπέδου απαιτείται η έγκριση της πράξης 
του Διοικητικού Συμβουλίου, πριν την εκτέλεσή της, και 
από τον Υπουργό Περιβάλλοντος, Χωροταξίας και Δη¬ 
μόσιων Έργων, ο οποίος εποπτεύει την Εταιρία Ο.Λ.Π. 
Α.Ε. στον τομέα των έργων, εφαρμοζομένων σε αυτά 
των διατάξεων του β.δ. 27/1969 (ΦΕΚ 6 Α) και του 
π.δ. 320/1987 (ΦΕΚ 150 Α’). 

4. Τα κατά το άρθρο 14 του α.ν. 2344/1940 (ΦΕΚ 
154 Α) λιμενικά έργα, καθώς και προσχώσεις στη 
θάλασσα προς εξυπηρέτηση της επιβατικής και εμπο- 
ρευματικής κίνησης του Λιμένα Πειραιώς, εκτελούνται 
με άδεια που χορηγείται από τον Υπουργό Οικονομικών, 

μετά γνώμη του Γενικού Επιτελείου Ναυτικού και κατά 
παρέκκλιση του άρθρου 9 του προαναφερόμενου νόμου. 

5. Στην Ο.Λ.Π. Α.Ε., επιτρέπεται η ίδρυση, σύμφωνα 
με τις κείμενες διατάξεις, λατομείου αδρανών υλικών 
προς εξυπηρέτηση έργων εθνικού επιπέδου του Λιμένα 
Πειραιώς. 

6. Οι αναγκαίοι για την εκπλήρωση του σκοπού της 
Εταιρίας Ο.Λ.Π. Α.Ε. Κανονισμοί εκδίδονται από το 
Διοικητικό Συμβούλιο, μετά από εισήγηση του Συμβου¬ 
λίου Διεύθυνσης. Μέχρι την έκδοση των Κανονισμών 
του προηγούμενου εδαφίου εφαρμόζονται οι Κανονισμοί 
που ισχύουν κατά τη δημοσίευση του παρόντος. 

Άρθρο τρίτο 

Το καταστατικό της Εταιρίας Ο.Λ.Π. Α.Ε. έχει ως 
εξής: 

“ΚΕΦΑΛΑΙΟ ΠΡΩΤΟ 

ΣΥΣΤΑΣΗ - ΕΠΩΝΥΜΙΑ - ΕΔΡΑ - ΣΚΟΠΟΣ - 

ΔΙΑΡΚΕΙΑ 

Αρθρο 1 

Σύσταση - Επωνυμία 

Συνιστάται με το παρόν ανώνυμη εταιρία με την 
επωνυμία “ΟΡΓΑΝΙΣΜΟΣ Λ1ΜΕΝΟΣ ΠΕΙΡΑΙΩΣ ΑΝΩ¬ 
ΝΥΜΗ ΕΤΑΙΡΙΑ" και με διακριτικό τίτλο ΌΛΠ. Α.Ε.", 
εκ μετατροπής του νομικού προσώπου δημοσίου δικαίου 
“Οργανισμός Λιμένος Πειραιώς". 

Για τις διεθνείς συναλλαγές της Εταιρίας η επωνυμία 
αποδίδεται σε ξένη γλώσσα σε πιστή μετάφραση. 

Αρθρο 2 
Έδρα 

Έδρα της Εταιρίας ορίζεται ο Δήμος Πειραιώς. Η 
Εταιρία μπορεί, για την εξυπηρέτηση του σκοπού της, 
να ιδρύει ή να καταργεί υποκαταστήματα, πρακτορεία 
και γραφεία και σε άλλες πόλεις της Ελλάδας ή του 
εξωτερικού, με αποφάσεις του Διοικητικού της Συμβου¬ 
λίου που θα προσδιορίζουν τα καθήκοντα, τις αρμοδιό¬ 
τητες, τη διαδικασία και γενικά τον τρόπο λειτουργίας 
τους. 

Αρθρο 3 

Σκοπός 

1. Σκοπός της Εταιρίας είναι η διοίκηση και η εκμε¬ 
τάλλευση του Λιμένος Πειραιώς ή και άλλων λιμένων. 

Τα όρια της περιοχής του Λιμένος Πειραιώς, συμπερι- 
λαμβανομένης και της Ελεύθερης Ζώνης Πειραιώς, 
καθορίζονται στο άρθρο 2 του α.ν. 1559/1950, όπως 
αυτή έχει επεκταθεί μεταγενέστερα με κανονιστικές 
διατάξεις που έχουν εκδοθεί κατά εξουσιοδότηση του 
άρθρου αυτού. Στο σκοπό της Εταιρίας περιλαμβάνονται 
ιδίως: 

α) Η παροχή υπηρεσιών ελλιμενισμού των πλοίων και 
διακίνησης φορτίων και επιβατών από και προς τον 
Λιμένα 

β) Η εγκατάσταση, οργάνωση και εκμετάλλευση κάθε 
είδους λιμενικής υποδομής. 

γ) Η ανάληψη κάθε δραστηριότητας που έχει σχέση 
με το λιμενικό έργο, καθώς και κάθε άλλης εμπορικής, 
βιομηχανικής, πετρελαϊκής και επιχειρηματικής δραστη¬ 
ριότητας, συμπεριλαμβανομένων ιδίως της τουριστικής, 
της πολιτιστικής, της αλιευτικής και του σχεδιασμού 
και οργάνωσης λιμενικών εξυπηρετήσεων, 
δ) Κάθε άλλη αρμοδιότητα που είχε ανατεθεί στον 


Οργανισμό Λιμένος Πειραιώς, ως νομικό πρόσωπο δη¬ 
μοσίου δικαίου. 

2. Γ ια την επίτευξη του σκοπού αυτού η Εταιρία 
μπορεί: 

α) Να συνιστά, με απόφαση του Διοικητικού της 
Συμβουλίου, θυγατρικές εταιρίες και να συμμετέχει σε 
άλλες εταιρίες ή επιχειρήσεις που έχουν σκοπό την 
εκμετάλλευση χώρων και ανάπτυξη δραστηριοτήτων στο 
Λιμένα Πειραιώς ή και άλλους λιμένες εντός ή εκτός 
της Χώρας ή έχουν παρεμφερή με το δικό της σκοπό 
και γενικά έχουν σκοπούς συναφείς ή υποβοηθητικούς 
της δραστηριότητάς της, καθώς και να συνεργάζεται 
με αυτές. 

β) Να παρέχει συμβουλευτικές υπηρεσίες προς φυσικά 
ή νομικά πρόσωπα, κράτη ή διεθνείς οργανισμούς, ιδίως 
στον τομέα των μεταφορών. 

γ) Να φροντίζει για την επαγγελματική εκπαίδευση 
των εργαζομένων σε αυτήν. 

δ) Να δημιουργεί κατάλληλη ερευνητική υποδομή και 
να εκπονεί πάσης φύσεως έρευνες και μελέτες για 
θέματα που άπτονται των σκοπών της Εταιρίας. 

ε) Να συμμετέχει σε δραστηριότητες που έχουν στόχο 
την προώθηση των θεμάτων που άπτονται του σκοπού 
της Εταιρίας, είτε στο επίπεδο της Ευρωπαϊκής Ένωσης 
είτε σε εθνικό ή παγκόσμιο επίπεδο, 
στ) Να ιδρύει ή να συμμετέχει σε εταιρίες επιχειρη¬ 
ματικού κεφαλαίου. 

ζ) Να μεριμνά για τη διατήρηση του επισκευασπκού 
χαρακτήρα της Ναυπηγοεπισκευαστικής Ζώνης Περά¬ 
ματος και γενικώς για την ανάπτυξη ναυπηγοεπισκευα- 
στικών δραστηριοτήτων. 

Αρθρο 4 

Διάρκεια 

Η διάρκεια της Εταιρίας ορίζεται σε εκατό (100) έτη, 
άρχεται από τη δημοσίευση του παρόντος καταστατικού 
στην Εφημερίδα της Κυβερνήσεως και μπορεί να πα- 
ραταθεΙ ή να συντομευτεί με απόφαση της Γενικής 
Συνέλευσης της Εταιρίας, όπως προβλέπεται στο άρθρο 
17 του καταστατικού, και με τροποποίηση του παρόντος 
άρθρου. 

ΚΕΦΑΛΑΙΟ ΔΕΥΤΕΡΟ 
ΜΕΤΟΧΙΚΟ ΚΕΦΑΛΑΙΟ - ΜΕΤΟΧΕΣ 

Αρθρο 5 

Μετοχικό Κεφάλαιο - Μέτοχοι 

1. Το μετοχικό κεφάλαιο της Εταιρίας ανέρχεται στο 
ποσό των εκατό εκατομμυρίων (100.000.000) δραχμών. 
Κατά τη διάρκεια λειτουργίας της Εταιρίας θα οριστι- 
κοποιηθεί το τελικό μετοχικό κεφάλαιο αυτής, που θα 
είναι το καθαρό ποσό σε δραχμές που θα προκύψει 
μετά την απογραφή, αποτίμηση, εκτίμηση και απεικόνιση 
σε ισολογισμό, που θα συνταχθεί, των εξής περιουσια¬ 
κών στοιχείων, ενεργητικού και παθητικού: 

α) Όλων των ακινήτων και κινητών πραγμάτων που 
ανήκουν κατά κυριότητα στον Οργανισμό Λιμένος Πει¬ 
ραιώς, ως νομικό πρόσωπο δημοσίου δικαίου. 

β) Της αξίας που απορρέει από το δικαίωμα χρήσης 
και εκμετάλλευσης των κτιρίων, γηπέδων και άλλων 
εγκαταστάσεων που ανήκουν στο Δημόσιο, των οποίων 
η χρήση και εκμετάλλευση έχει περιέλθα αποκλειστικά 
στον Οργανισμό Λιμένος Πειραιώς, ως νομικό πρόσωπο 
δημοσίου δικαίου. 

γ) Όλων των απαιτήσεων και των υποχρεώσεων του 
Οργανισμού Λιμένος Πειραιώς, ως νομικού προσώπου 
δημοσίου δικαίου. 

2. Μέσα σε προθεσμία ενός (1) έτους από τη δημο¬ 
σίευση του παρόντος, που μπορεί να παραταθεί το 
πολύ για έξι (6) μήνες με απόφαση του Υπουργού 
Εμπορικής Ναυτιλίας, θα διενεργηθεΐ η απογραφή και 
εκτίμηση των στοιχείων του Οργανισμού Λιμένας Πει¬ 
ραιώς, ως νομικού προσώπου δημοσίου δικαίου, καθώς 
και η σύνταξη του ισολογισμού. Η καθαρή θέση που θα 
προκόψει, σύμφωνα με το Γενικό Λογιστικό Σχέδιο (π.δ. 
1123/1980), θα ορίζει το οριστικό ύψος του μετοχικού 
κεφαλαίου της Εταιρίας. 

3. Η απογραφή και εκτίμηση των περιουσιακών στοι¬ 
χείων του Οργανισμού Λιμένος Πειραιώς, ως νομικού 
προσώπου δημοσίου δικαίου, θα γίνει από επιτροπή, 
σύμφωνα με το άρθρο 9 του κ.ν. 2190/1920, που 
ορίζεται, όμως, με κοινή απόφαση των Υπουργών Ε¬ 
θνικής Οικονομίας και Εμπορικής Ναυτιλίας. Με την 
ίδια απόφαση ορίζεται ο τρόπος διενέργειας της απο¬ 
τίμησης, η αποζημίωση των μελών της επιτροπής και 
κάθε άλλη σχετική λεπτομέρεια. 

4. Απόσπασμα της έκθεσης απογραφής που θα πε¬ 
ριέχει περιγραφή των ακινήτων και των εμπραγμάτων 
δικαιωμάτων επί ακινήτων του Οργανισμού Λιμένος Πει¬ 
ραιώς, ως νομικού προσώπου δημοσίου δικαίου, μαζί με 
την προβλεπόμενη από το νόμο περίληψη, μεταγράφεται 
ατελώς, με αίτηση της Εταιρίας Ο.Λ.Π. Α.Ε., στα οικεία 
βιβλία μεταγραφών του αρμόδιου υποθηκοφυλακείου, 
ύστερα από θεώρησή της από τον Υπουργό Εμπορικής 
Ναυτιλίας. 

Αρθρο 6 

Μετοχές 

1. Το μετοχικό κεφάλαιο της Εταιρίας, όπως θα 
προκόψει κατά το προηγούμενο άρθρο, αναλαμβάνεται 
και καλύπτεται εξ ολοκλήρου από το Ελληνικό Δημόσιο 
και διαιρείται σε μετοχές, την ονομαστική αξία και τον 
αριθμό των οποίων αποφασίζει το Διοικητικό Συμβούλιο 
της Εταιρίας. Οι μετοχές της Εταιρίας είναι ονομαστικές. 

2. Οι μετοχές της Εταιρίας μπορεί να εισαχθούν προς 
διαπραγμάτευση στο Χρηματιστήριο Αξιών Αθηνών ή 
και σε οποιοδήποτε διεθνώς αναγνωρισμένο Χρηματι¬ 
στήριο Αξιών με απόφαση της Γενικής Συνέλευσης των 
μετόχων, με την προϋπόθεση ότι το ποσοστό συμμε¬ 
τοχής του Ελληνικού Δημοσίου στο μετοχικό κεφάλαιο 
της Εταιρίας παραμένει τουλάχιστον 51%. 

Άρθρο 7 

Αύξηση μετοχικού κεφαλαίου 

Με απόφαση της Γενικής Συνέλευσης δύναται να 
αυξάνεται, χωρίς τροποποίηση του καταστατικού και 
πιστοποίηση της καταβολής του ποσού της αύξησης, 
το μετοχικό κεφάλαιο της Εταιρίας με έκδοση νέων 
μετοχών και να προσδιορίζεται ο τρόπος διάθεσής τους, 
με την προϋπόθεση ότι η οποιαδήποτε αύξηση δεν έχει 
ως αποτέλεσμα τη μείωση της συμμετοχής του Ελλη¬ 
νικού Δημοσίου κάτω του 51%. 

ΚΕΦΑΛΑΙΟ ΤΡΙΤΟ 
ΟΡΓΑΝΑ ΤΗΣ ΕΤΑΙΡΙΑΣ 

Άρθρο 8 

Όργανα 

1. Όργανα της Εταιρίας είναι τα όργανα Διοίκησης, 
η Γενική Συνέλευση και οι Ελεγκτές. 

2. Όργανα Διοίκησης της Εταιρίας είναι: α) το Διοι¬ 
κητικό Συμβούλιο, β) ο Διευθύνων Σύμβουλος, γ) το 
Συμβούλιο Διεύθυνσης. 


Άρθρο 9 

Σύνθεση - Θητεία του Διοικητικού Συμβουλίου 

1. Το Διοικητικό Συμβούλιο είναι εννεαμελές και α- 
ποτελείται από: 

α) Τρεις εκπροσώπους του Δημοσίου, μεταξύ των 
οποίων ο Πρόεδρος και ο Διευθύνων Σύμβουλος. Οι 
εκπρόσωποι του Δημοσίου ορίζονται με κοινή απόφαση 
των Υπουργών Εθνικής Οικονομίας και Εμπορικής Ναυ¬ 
τιλίας. 

β) Δύο εκπροσώπους των εργαζομένων στην Εταιρία 
που προέρχονται από τις δύο αντιπροσωπευτικότερες 
δευτεροβάθμιες συνδικαλιστικές οργανώσεις, ο ένας 
των υπαλλήλων και ο άλλος των λιμενεργατών και 
εκλέγονται ο καθένας από την οργάνωσή του, σύμφωνα 
με τη διαδικασία που καθορίζεται στο άρθρο 6 παρ. 2 
εδ. γ' του ν. 2414/1996, όπως αυτό συμπληρώθηκε με 
το άρθρο 17 παρ. 1 του ν. 2469/1997, μέσα σε προθεσμία 
δύο (2) μηνών αφότου ειδοποιηθεί η οικεία συνδικαλι¬ 
στική οργάνωση από τον Υπουργό Εμπορικής Ναυτιλίας. 
Οι εκπρόσωποι που θα εκλεγούν πρέπει να εργάζονται 
στην Εταιρία. 

γ) Ένα μέλος υποδεικνυόμενο από την Οικονομική 
και Κοινωνική Επιτροπή (Ο.Κ.Ε.), που προέρχεται από 
φορείς σχετικούς με τις δραστηριότητες της Εταιρίας. 
Το υποδεικνυόμενο από την Ο.Κ.Ε. μέλος προτείνεται 
μέσα σε προθεσμία δύο (2) μηνών αφότου ειδοποιηθεί 
η Ο.Κ.Ε. από τον Υπουργό Εθνικής Οικονομίας, 
δ) Έναν εκπρόσωπο του Δήμου της έδρας της Ε¬ 
ταιρίας. 

ε) Δύο εκπροσώπους των μετόχων, που εκλέγονται 
από τη Γενική Συνέλευση. 

2. Η θητεία του Διοικητικού Συμβουλίου είναι πενταε¬ 
τής. 

3. Τα μέλη του Διοικητικού Συμβουλίου ανακαλούνται 
με την ίδια διαδικασία που ορίζονται ή εκλέγονται. 
Μέλος του Διοικητικού Συμβουλίου, που αδικαιολόγητα 
απουσιάζει σε τρεις συνεχόμενες συνεδριάσεις του, 
εκπίπτει της θέσης του και αντικαθίσταται από πρόσωπο 
που ορίζεται σύμφωνα με την παράγραφο 1. 

4. Αν μείνει κενή θέση Συμβούλου λόγω ανάκλησης, 
θανάτου, παραίτησης ή για οποιονδήποτε λόγο έκπτω¬ 
σης, ο αντικαταστάτης του ορίζεται για το υπόλοιπο 
της θητείας του σύμφωνα με την παράγραφο 1. 

5. Η αποζημίωση του Προέδρου και των μελών του 
Διοικητικού Συμβουλίου καθορίζεται με απόφαση της 
Γενικής Συνέλευσης. 

Άρθρο 10 

Συγκρότηση Διοικητικού Συμβουλίου 

1. Με απόφαση του Διοικητικού Συμβουλίου, ο Πρόε¬ 
δρος όταν ελλείπει, απουσιάζει ή κωλύεται αναπληρώ¬ 
νεται από μέλος του Διοικητικού Συμβουλίου. 

2. Η μη εκλογή εκπροσώπου ή εκπροσώπων των 
εργαζομένων και η μη υπόδειξη από την Οικονομική 
και Κοινωνική Επιτροπή μέλους της μέσα στην προθε¬ 
σμία των δύο (2) μηνών, ως και η μη υπόδειξη του 
εκπροσώπου του Δήμου δεν παρακωλύει τη συγκρότηση 
και λειτουργία του Διοικητικού Συμβουλίου χωρίς τα 
μέλη αυτά. 

3. Χρέη γραμματέα του Διοικητικού Συμβουλίου ασκεί 
υπάλληλος της Εταιρίας, που ορίζεται, με τον αναπλη¬ 
ρωτή του, από τον Πρόεδρο. 

Άρθρο 11 

Λειτουργία του Διοικητικού Συμβουλίου 


1. Το Διοικητικό Συμβούλιο συγκαλείται με πρόσκληση 

του Προέδρου του στην έδρα της Εταιρίας και σε χρόνο 
που ορίζεται από αυτόν. 

Το Διοικητικό Συμβούλιο συνέρχεται τουλάχιστον μία 
φορά το μήνα. 

2. Το Διοικητικό Συμβούλιο συγκαλείται επίσης υπο- 
χρεωτικώς από τον Πρόεδρό του εντός δέκα (10) 
εργάσιμων ημερών από την επίδοση γραπτής αίτησης 
δύο (2) τουλάχιστον μελών του. Στην αίτηση προσδιο¬ 
ρίζονται τα θέματα που τα μέλη ζητούν να περιληφθούν 
στην ημερήσια διάταξη της συνεδρίασης. 

3. Η πρόσκληση, στην οποία αναγράφονται τα θέματα 
της ημερήσιας διάταξης, επιδίδεται με απόδειξη τρεις 
(3) τουλάχιστον εργάσιμες ημέρες πριν από την ημέρα 
της συνεδρίασης. Σε κατεπείγουσες περιπτώσεις, κατά 
την εκτίμηση του Προέδρου, η πρόσκληση, στην οποία 
γίνεται μνεία του κατεπείγοντος, μπορεί να επιδίδεται 
και την προηγούμενη της συνεδρίασης. Η διαδικασία 
και οι προθεσμίες αυτές δεν τηρούνται αν παρίστανται 
όλα τα μέλη του και κανείς δεν αντιλέγει στην πραγ¬ 
ματοποίηση της συνεδρίασης και τη λήψη απόφασης. 

4. Το Διοικητικό Συμβούλιο βρίσκεται σε απαρτία 
εφόσον παρίστανται τουλάχιστον έξι (6) μέλη του, 
μεταξύ των οποίων ο Πρόεδρος και ο Διευθύνων Σύμ¬ 
βουλος ή οι αναπληρωτές τους. Για την αντιπροσώ¬ 
πευση των μελών του Διοικητικού Συμβουλίου έχουν 
εφαρμογή οι διατάξεις του άρθρου 21 παρ. 3 και 4 του 
κ.ν. 2190/1920. Αν δεν έχουν οριστεί εκπρόσωποι των 
εργαζομένων, της Ο.Κ.Ε. ή του Δήμου απαιτείται απαρτία 
των δύο τρίτων (2/3) των εν ενεργεία μελών. - 

5. Οι αποφάσεις του Διοικητικού Συμβουλίου λαμβά- 
νονται κατά πλειοψηφία των παρόντων μελών. 

6. Για την τήρηση πρακτικών των συζητήσεων και 
αποφάσεων του Διοικητικού Συμβουλίου εφαρμόζονται 
αναλόγως οι οικείες διατάξεις του κ.ν. 2190/1920 και 
η υποβολή τους γίνεται στο Υπουργείο Εμπορικής 
Ναυτιλίας και το Υπουργείο Εμπορίου. 

Άρθρο 12 

Αρμοδιότητες του Διοικητικού Συμβουλίου 

1. Το Διοικητικό Συμβούλιο είναι το ανώτατο όργανο 
διοίκησης της Εταιρίας και διαμορφώνει τη στρατηγική 
και την πολιτική ανάπτυξης της Εταιρίας, ενώ εποπτεύει, 
ελέγχει και διαχειρίζεται την περιουσία της. Αποφασίζει 
για όλα τα θέματα που αφορούν στην Εταιρία, μέσα 
στα πλαίσια του εταιρικού σκοπού, με εξαίρεση εκείνα 
που, σύμφωνα με το νόμο ή το καταστατικό, ανήκουν 
στην αποκλειστική αρμοδιότητα άλλων οργάνων. 

2. Το Διοικητικό Συμβούλιο έχει ιδίως τις παρακάτω 
αρμοδιότητες: 

α) Συνάπτει δάνεια, παρέχει εγγυήσεις, αναλαμβάνει 
υποχρεώσεις, εκδίδει συναλλαγματικές, γραμμάτια εις 
διαταγήν, επιταγές, ομόλογα ή ομολογίες ή άλλα α¬ 
ξιόγραφα ή τίτλους για λογαριασμό της Εταιρίας. 

β) Παρέχει πιστώσεις ή δάνεια προς τρίτους, συνιστά 
εμπράγματες ασφάλειες επί κινητών ή ακινήτων τρίτων 
ή αποδέχεται προσωπικές εγγυήσεις για ασφάλεια των 
απαιτήσεων της Εταιρίας από τις ανωτέρω συναλλαγές. 

γ) Αναλαμβάνει κάθε εμπορική ή άλλη δραστηριότητα, 
διενεργεί κάθε υλική πράξη και καταρτίζει κάθε δικαιο- 
πραξία. 

δ) Καταρτίζει το Στρατηγικό Σχέδιο (Σ.Σ.) και το 
καταθέτει στην αρμόδια κατά τον Κανονισμό της Βουλής 
Επιτροπή, σύμφωνα με τις διατάξεις του ν. 2414/1996. 

ε) Καταρτίζει ή αναθεωρεί το Επιχειρησιακό Σχέδιο 
(Ε.Σ.) και το καταθέτει στην αρμόδια κατά τον Κανονισμό 
της Βουλής Επιτροπή, σύμφωνα με τις διατάξεις του 
ν. 2414/1996. 


στ) Προβαίνει σε περιορισμένης έκτασης αναμορφώσεις 
των Επιχειρησιακών Σχεδίων μετά την έγκρισή τους, 
με δική του ευθύνη σε επείγουσες περιπτώσεις, αν το 
κρίνει αναγκαίο για τη βελτίωση του αποτελέσματος 
της Εταιρίας. Στο τέλος της χρήσης και μαζί με την 
έκθεση πεπραγμένων υποβάλλει και αντίστοιχη έκθεση 
δικαιολόγησης των ανωτέρω αλλαγών. 

ζ) Συντάσσει ετήσια έκθεση πεπραγμένων, που πε¬ 
ριέχει όλα τα οικονομικά στοιχεία που αφορούν στους 
εγκεκριμένους από το Επιχειρησιακό Σχέδιο και το 
Συμβόλαιο Διαχείρισης στόχους. Η έκθεση αυτή υπο¬ 
βάλλεται μέσα στους τρεις πρώτους μήνες του έτους 
στους Υπουργούς Εθνικής Οικονομίας και Εμπορικής 
Ναυτιλίας και κατατίθεται στην αρμόδια κατά τον Κα¬ 
νονισμό της Βουλής Επιτροπή. 

η) Καταρτίζει και υποβάλλει στην τακτική Γ ενική Συ¬ 
νέλευση τον ετήσιο προϋπολογισμό της Εταιρίας. 

θ) Καταρτίζει, μετά το πέρας κάθε εταιρικής χρήσης 
και υποβάλλει στην Τακτική Γ ενική Συνέλευση, τις 
ετήσιες οικονομικές καταστάσεις της Εταιρίας, οι οποίες 
περιλαμβάνουν τον απολογισμό εσόδων-εξόδων, τον 
ισολογισμό, το λογαριασμό των αποτελεσμάτων χρή- 
σεως. καθώς και κάθε άλλο στοιχείο που προβλέπεται 
από γενικές ή ειδικές διατάξεις. 

ι) Συγκαλεί τακτική ή έκτακτη Γενική Συνέλευση, 
όποτε αυτό προβλέπεται από το νόμο ή το καταστατικό 
ή όταν κρίνεται αναγκαίο. 

ια) Εισηγείται στη Γενική Συνέλευση όλα τα προς 
συζήτηση θέματα. 

ιβ) Αποφασίζει για την ίδρυση θυγατρικών εταιριών 
και τη συμμετοχή της Εταιρίας σε άλλες εταιρίες στο 
εσωτερικό και το εξωτερικό, σύμφωνα με το άρθρο 3 
του παρόντος. 

ιγ) Αποφασίζει για την ανάθεση σε ημεδαπά ή αλλο¬ 
δαπά φυσικά ή νομικά πρόσωπα μελετών, κατασκευών 
έργων, καθώς και παροχής υπηρεσιών. 

ιδ) Αποφασίζει για την εκποίηση περιουσιακών στοι¬ 
χείων, για την άσκηση αγωγών, για την παραίτηση από 
ασκηθείσες αγωγές, για άσκηση ενδίκων μέσων ή για 
παραίτηση από αυτά, για δικαστικούς ή εξώδικους συμ¬ 
βιβασμούς, καθώς και για σύναψη δανείων κάθε μορφής, 
δυναμένης της Εταιρίας να εκχωρεί για την ασφάλεια 
της, εν όλω ή εν μέρει, προσόδους της Εταιρίας και 
να παρέχει δικαιώματα υποθήκης επί ακινήτων της. 

ιε) Διαμορφώνει τη στρατηγική της Εταιρίας σε σχέση 
με τον ανταγωνισμό και εγκρίνει τις διεπιχειρησιακές 
συνεργασίες ή την κατάρτιση ειδικών συμφωνιών με 
στόχο την ενίσχυση της ανταγωνιστικής της θέσης 
στην ελληνική και τη διεθνή αγορά, 
ιστ) Αποφασίζει την τιμολογιακή πολιτική της Εταιρίας 
σύμφωνα και με την ισχύουσα νομοθεσία. Επίσης ε¬ 
γκρίνει τα πάσης φύσεως τιμολόγια της Εταιρίας, σύμ¬ 
φωνα με τους κανόνες της ανοικτής αγοράς με 
ελεύθερο ανταγωνισμό, λαμβανομένων υπόψη των κοι¬ 
νωνικών κριτηρίων, όπως ορίζονται από την εκάστοτε 
ισχύουσα νομοθεσία. 

ιζ) Συντάσσει τον Κανονισμό Εσωτερικής Οργάνωσης 
και Λειτουργίας της Εταιρίας και το Γ ενικό Κανονισμό 
Προσωπικού, ύστερα από γνώμη των αντιπροσωπευτι¬ 
κότερων συνδικαλιστικών οργανώσεων των υπαλλήλων 
και των λιμενεργατών και πρόταση του Διευθύνοντος 
Συμβούλου. 

ιη) Εγκρίνει τον Κανονισμό Λειτουργίας του Συμβου¬ 
λίου Διεύθυνσης. 

ιθ) Αποφασίζει τους αναγκαίους για την εκτέλεση του 
σκοπού της Εταιρίας Κανονισμούς και Τιμολόγια, 
κ) Εκπροσωπεί την Εταιρία δικαστικώς και εξωδίκως. 

3. Το Διοικητικό Συμβούλιο, με απόφασή του, μπορεί 

να αναθέτει την άσκηση μέρους ή ορισμένων εξουσιών 
και αρμοδιοτήτων του, καθώς και τη διαχείριση, διοίκηση 
ή διεύθυνση υποθέσεων και της περιουσίας του στον 
Πρόεδρο, στο Διευθύνοντα Σύμβουλο, στο Συμβούλιο 
Διεύθυνσης ή στους Γενικούς Διευθυντές. 

4. Το Διοικητικό Συμβούλιο προσλαμβάνει το προσω¬ 
πικό, τηρουμένων των διατάξεων του ν. 2190/1994 
(ΦΕΚ 28 Α'). 

Άρθρο 13 

Ευθύνη των μελών του Διοικητικού Συμβουλίου 

Τα μέλη του Διοικητικού Συμβουλίου ευθύνονται έναντι 
της Εταιρίας για κάθε πταίσμα τους κατά την άσκηση 
των καθηκόντων τους, σύμφωνα με τις διατάξεις των 
άρθρων 22α και 22β του κ.ν. 2190/1920. 

Άρθρο 14 

Διευθύνων Σύμβουλος 

1. Ο Διευθύνων Σύμβουλος είναι μέλος του Διοικητικού 
Συμβουλίου της Εταιρίας. Η ιδιότητά του δεν είναι 
ασυμβίβαστη με την ιδιότητα του Προέδρου του Διοι¬ 
κητικού Συμβουλίου. Ο Διευθύνων Σύμβουλος προίστα- 
ται όλων των υπηρεσιών της Εταιρίας, διευθύνει το 
έργο της, λαμβάνει τις αναγκαίες αποφάσεις μέσα στα 
πλαίσια των διατάξεων που διέπουν τη λειτουργία της 
Εταιρίας, του Συμβολαίου Διαχείρισης, των εγκεκριμέ¬ 
νων προγραμμάτων και προϋπολογισμών και του Στρα¬ 
τηγικού και Επιχειρησιακού Σχεδίου. 

2. Ο Διευθύνων Σύμβουλος προσλαμβάνεται για χρο¬ 
νικό διάστημα πέντε (5) ετών με εισήγηση του Διοικη¬ 
τικού Συμβουλίου της Εταιρίας και μετά από δημόσια 
προκήρυξη της θέσης. Η .πρόσληψή του γίνεται με κοινή 
απόφαση των Υπουργών Εθνικής Οικονομίας και Εμπο¬ 
ρικής Ναυτιλίας, με την οποία ορίζεται και η αμοιβή 
του. Τα ελάχιστα απαιτούμενα προσόντα για την κα¬ 
τάληψη της θέσης του Διευθύνοντα Συμβούλου και η 
διαδικασία πρόσληψής του ορίζονται από το άρθρο 7 
του ν. 2414/1996, όπως τροποποιήθηκε και ισχύει. 

3. Με κοινή απόφαση των Υπουργών Εθνικής Οικο¬ 
νομίας και Εμπορικής Ναυτιλίας, η σύμβαση του Διευ- 
θύνοντος Συμβούλου μπορεί να καταγγελθεί και ο διο¬ 
ρισμός του να ανακληθεί, αν συντρέχει σπουδαίος 
λόγος. 

4. Ο Διευθύνων Σύμβουλος έχει τις παρακάτω κατα¬ 
στατικές αρμοδιότητες και όσες άλλες του αναθέτει 
εκάστοτε το Διοικητικό Συμβούλιο: 

α) Υποβάλλει στο Διοικητικό Συμβούλιο τις προτάσεις 
και εισηγήσεις που απαιτούνται για την πραγματοποίηση 
των σκοπών που ορίζονται στο καταστατικό και προ- 
βλέπονται στο Επιχειρησιακό και Στρατηγικό Σχέδιο, 
καθώς και στο Συμβόλαιο Διαχείρισης. 

β) Αποφασίζει την κατάρτιση συμβάσεων αντικειμένου 
μέχρι του ποσού εκείνου που ορίζει με απόφασή του 
το Διοικητικό Συμβούλιο. 

γ) Εκτελεί τις αποφάσεις του Διοικητικού Συμβουλίου. 

δ) Αποφασίζει για τα θέματα προσωπικού της Εταιρίας, 
σύμφωνα με τις ρυθμίσεις του Γενικού Κανονισμού 
Προσωπικού της Εταιρίας, των συμβατικών υποχρεώ¬ 
σεων και των υποχρεώσεων που προκύπτουν από το 
Συμβόλαιο Διαχείρισης. 

ε) Λαμβάνει όλα τα απαραίτητα μέτρα για την ανα¬ 
βάθμιση και αξιοποίηση του προσωπικού, προτείνοντας 
στο Διοικητικό Συμβούλιο, για έγκριση, την κατάρτιση 
των αναγκαίων, κατά την κρίση του, νέων κανονισμών 
προσωπικού, οργανογραμμάτων, προγραμμάτων εκπαί¬ 
δευσης και επιμόρφωσής του. 


5. Ο Διευθύνων Σύμβουλος όταν ελλείπει, απουσιάζει 
ή κωλύεται αναπληρώνεται στα καθήκοντά του από 
άλλο μέλος του Διοικητικού Συμβουλίου ή από έναν 
από τους Γ ενικούς Διευθυντές ή Διευθυντές της Εται¬ 
ρίας, που ορίζεται με απόφαση του Διοικητικού Συμ¬ 
βουλίου, μετά από πρόταση του Διευθύνοντος Συμβού¬ 
λου. 

Άρθρο 15 

Συμβούλιο Διεύθυνσης - Γενικοί Διευθυντές 

1. Στο Συμβούλιο Διεύθυνσης μετέχουν, ως Πρόε¬ 
δρος, ο Διευθύνων Σύμβουλος και οι Γ ενικοί Διευθυντές. 

2. Οι Γενικοί Διευθυντές είναι ανώτατα στελέχη της 
Εταιρίας, επιλέγονται μεταξύ εξειδικευμένων στελεχών 
διοίκησης του προσωπικού της Εταιρίας ή εκτός αυτού. 
ΠροΓστανται αυτοτελών τομέων δράσης της Εταιρίας 
και παρίστανται, εφόσον κληθούν, στις συνεδριάσεις 
του Διοικητικού Συμβουλίου χωρίς δικαίωμα ψήφου, και 
μπορεί να εισηγούνται προς αυτό τα προς συζήτηση 
θέματα της αρμοδιότητάς τους μετά από πρόταση του 
Διευθύνοντος Συμβούλου. 

3. Η αναγκαιότητα διορισμού Γενικών Διευθυντών 
υπόκειται στην κρίση του Διοικητικού Συμβουλίου, το 
οποίο καθορίζει τον αριθμό, τις αρμοδιότητες και τις 
αποδοχές τους. Οι Γενικοί Διευθυντές ορίζονται και 
ανακαλούνται οποτεδήποτε ελευθέρως από το Διοικη¬ 
τικό Συμβούλιο, μετά από πρόταση του Διευθύνοντος 
Συμβούλου. 

4. Οι Γενικοί Διευθυντές, εάν προέρχονται από το 
προσωπικό της Εταιρίας, επανέρχονται στη θέση που 
κατείχαν πριν τον ορισμό τους στη θέση του Γενικού 
Διευθυντή, όταν λήξει η θητεία τους. Στην ίδια θέση 
επανέρχονται και αν παραιτηθούν ή για οποίονδήποτέ 
λόγο αποχωρήσουν πριν τη λήξη της θητείας τους. Ο 
χρόνος θητείας στη θέση του Γενικού Διευθυντή θεω¬ 
ρείται χρόνος πραγματικής υπηρεσίας στην Εταιρία για 
κάθε συνέπεια. 

Άρθρο 16 

Αρμοδιότητες του Συμβουλίου Διεύθυνσης 

Αρμοδιότητες του Συμβουλίου Διεύθυνσης είναι: 

α) Ο συντονισμός και η εξασφάλιση της απαραίτητης 
συνοχής και λειτουργίας της Εταιρίας. 

β) Η επίλυση σημαντικών προβλημάτων τρέχουσας 
διαχείρισης. 

γ) Η λήψη αποφάσεων για προμήθειες ή αναθέσεις 
έργων μέχρι το όριο του χρηματικού ποσού που θέτει 
το Διοικητικό Συμβούλιο. 

δ) Η άσκηση κάθε άλλης αρμοδιότητας που του έχει 
ανατεθεί από το Διοικητικό Συμβούλιο. 

ε) Η πρόταση στο Διοικητικό Συμβούλιο για την έκδοση 
των αναγκαίων Κανονισμών και Τιμολογίων. 

ΚΕΦΑΛΑΙΟ ΤΕΤΑΡΤΟ 
ΓΕΝΙΚΗ ΣΥΝΕΛΕΥΣΗ 

Άρθρο 17 

Αρμοδιότητες της Γενικής Συνέλευσης 

1. Η Γενική Συνέλευση των μετόχων της Εταιρίας 
είναι το ανώτατο όργανο αυτής και αποφασίζει για κάθε 
υπόθεση της Εταιρίας, εκτός αν ορίζεται διαφορετικά 
στο νόμο ή στο παρόν καταστατικό. 

2. Η Γενική Συνέλευση είναι η μόνη αρμόδια να 
αποφασίζει επί των ακολούθων θεμάτων: 

α) Τροποποίηση του καταστατικού, συμπεριλαμβανό- 

μενών και των αυξήσεων ή μειώσεων του εταιρικού 
κεφαλαίου. 

β) Διάλυση, παράταση της διάρκειας, συγχώνευση, 
διάσπαση, μετατροπή και αναβίωση της Εταιρίας. 

γ) Εκλογή μελών του Διοικητικού Συμβουλίου, σύμ¬ 
φωνα με το άρθρο 9, και των Ελεγκτών. 

δ) Έγκριση των ετήσιων λογαριασμών (ετήσιων οι¬ 
κονομικών καταστάσεων) της Εταιρίας, 
ε) Διάθεση των ετήσιων κερδών, 
στ) Έκδοση ομολογιακού δανείου, 
ζ) Απαλλαγή του Διοικητικού Συμβουλίου και των 
Ελεγκτών από κάθε ευθύνη, 
η) Διορισμό εκκαθαριστών. 

θ) Εγερση .αγωγών κατά των μελών του Διοικητικού 
Συμβουλίου και των Ελεγκτών σε περίπτωση παραβά- 
σεως των εκ του νόμου καθηκόντων τους. 

Άρθρο 18 

Σύγκληση Γενικής Συνέλευσης 

1. Η Γενική Συνέλευση συγκαλείται από το Διοικητικό 
Συμβούλιο και συνέρχεται, στην έδρα της Εταιρίας, 
τακτικώς μία φορά το χρόνο και μέσα σε έξι (6) μήνες 
από το τέλος της εταιρικής χρήσης. 

2. Η Γενική Συνέλευση συνέρχεται και εκτάκτως 
οποτεδήποτε το Διοικητικό Συμβούλιο κρίνει αυτό α¬ 
ναγκαίο, όταν το ζητήσουν μέτοχοι που εκπροσωπούν 
το ένα δέκατο του κεφαλαίου ή οι Ελεγκτές, καθώς 
και σπς προβλεπόμενες από το νόμο ή το καταστατικό 
περιπτώσεις. 

3. Όταν μέτοχοι που εκπροσωπούν το ένα δέκατο 
του κεφαλαίου ή οι Ελεγκτές ζητήσουν τη σύγκληση 
έκτακτης Γ ενικής Συνέλευσης, το Διοικητικό Συμβούλιο 
υποχρεούται εντός δέκα (10) ημερών από την επίδοση 
της αίτησης στον Πρόεδρο αυτού, να συγκαλέσει αυτήν 
με θέμα ημερήσιας διάταξης το θέμα που περιέχεται 
στην αίτηση. 

4. Κατ' εξαίρεση, η Γενική Συνέλευση επιτρέπεται να 
συνέρχεται και σε άλλον τόπο, εκτός της έδρας της 
Εταιρίας, ύστερα από άδεια του Υπουργείου Ανάπτυξης 
(Νομαρχίες) και χωρίς την άδεια που προβλέπεται από 
το άρθρο 25 του κ.ν. 2190/1920. 

5. Στη Γενική Συνέλευση, εφόσον η ίδια δεν απο¬ 
φασίζει διαφορετικά, προεδρεύει ο Πρόεδρος του Διοι¬ 
κητικού Συμβουλίου και καθήκοντα Γραμματέα ασκεί 
υπάλληλος της Εταιρίας, που ορίζεται από τον Πρόεδρο. 

6. Στη Γ ενική Συνέλευση συζητούνται και αποφασί- 
ζονται μόνο θέματα που αναγράφονται στην ημερήσια 
διάταξη. Οι συζητήσεις και οι αποφάσεις της Γενικής 
Συνέλευσης καταχωρούνται, σε περίληψη, σε ειδικό 
βιβλίο πρακτικών και υπογράφονται από τον Πρόεδρο 
και το Γραμματέα της Γενικής Συνέλευσης. Τα αντί¬ 
γραφα και τα αποσπάσματα των πρακτικών επικυρώ- 
νονται από τον Πρόεδρο του Διοικητικού Συμβουλίου 
ή τον αναπληρωτή του. 

Αρθρο 19 

Πρόσκληση της Γενικής Συνέλευσης 

1. Η Γενική Συνέλευση, πλην των επαναληπτικών 
συνελεύσεων και των εξομοιουμένων με αυτές, καλείται 
είκοσι (20) τουλάχιστον ημέρες προ της οριζόμενης 
για τη συνεδρίαση αυτής ημέρα, υπολογιζομένων και 
των εξαιρετέων ημερών. Η ημέρα της δημοσίευσης της 
πρόσκλησης της Γ ενικής Συνέλευσης και η ημέρα της 
συνεδρίασης αυτής δεν υπολογίζονται. 

2. Η πρόσκληση της Γενικής Συνέλευσης περιλαμ¬ 
βάνει τουλάχιστον το οίκημα, τη χρονολογία και την 
ώρα της συνεδρίασης, καθώς και τα θέματα της ημε¬ 


ρήσιας διάταξης με σαφήνεια. 

3. Η πρόσκληση της Γενικής Συνέλευσης τοιχοκολ- 
λάται σε εμφανή θέση των κεντρικών γραφείων της 
Εταιρίας και δημοσιεύεται ως εξής: 

α) Στο Τεύχος Ανωνύμων Εταιριών και Εταιριών Πε¬ 
ριορισμένης Ευθύνης της Εφημερίδας της Κυβερνή- 
σεως, σύμφωνα με το άρθρο 3 του από 16 Ιανουάριου 
1930 προεδρικού διατάγματος "περί Δελτίου Ανωνύμων 
Εταιριών , δέκα (10) τουλάχιστον ημέρες πριν τη Γενική 
Συνέλευση. 

β) Σε μία ημερήσια πολιτική εφημερίδα που εκδίδεται 
στην Αθήνα, έχει ευρεία κυκλοφορία σε ολόκληρη τη 
Χώρα και επιλέγεται από τις εφημερίδες του άρθρου 
3 του ν.δ. 3757/1957, όπως ισχύει, είκοσι (20) τουλά¬ 
χιστον ημέρες πριν τη Γενική Συνέλευση και 
γ) Σε μία ημερήσια οικονομική εφημερίδα από εκείνες 
που εκδίδονται έξι (6) ημέρες την εβδομάδα επί τρία 
(3) συνεχή έτη ως αμιγώς οικονομικές εφημερίδες, 
έχουν ημερήσια κυκλοφορία, καθ' όλη την τριετία, πέντε 
τουλάχιστον χιλιάδων φύλλων και εφόσον πληρούν τις 
προϋποθέσεις που καθορίζονται με κοινή απόφαση των 
αρμόδιων Υπουργών, προκειμένου για το χαρακτηρισμό 
εφημερίδας ως οικονομικής, είκοσι (20) τουλάχιστον 
ημέρες πριν τη Γενική Συνέλευση. 

δ) Σε μία ημερήσια πολιτική εφημερίδα που εκδίδεται 
στην έδρα της Εταιρίας. 

4. Πριν από την προθεσμία αυτή των είκοσι (20) 
τουλάχιστον ημερών, η πρόσκληση για τη σύγκληση 
της Γ ενικής Συνέλευσης γνωστοποιείται στα Υπουργεία 
Εθνικής Οικονομίας, Οικονομικών και Εμπορικής Ναυ¬ 
τιλίας, καθώς και στη Διεύθυνση Εμπορίου της αρμόδιας 
Νομαρχίας. 

5. Στις περιπτώσεις επαναληπτικών Γενικών Συνε¬ 
λεύσεων οι παραπάνω προθεσμίες συντέμνονται στο 
μισό. 

6. Το Διοικητικό Συμβούλιο της Εταιρίας έχει την 
υποχρέωση δέκα (10) ημέρες πριν από την τακτική 
Γενική Συνέλευση να δίνει σε κάθε μέτοχο, που το 
ζητάει, τις ετήσιες οικονομικές καταστάσεις της, αντί¬ 
τυπο της έκθεσης πεπραγμένων αυτού, καθώς και της 
έκθεσης των Ελεγκτών. 

7. Πρόσκληση για σύγκληση Γ ενικής Συνέλευσης δεν 
απαιτείται στην περίπτωση κατά την οποία στη Συνέ¬ 
λευση παρίστανται ή αντιπροσωπεύονται μέτοχοι που 
εκπροσωπούν το σύνολο του μετοχικού κεφαλαίου και 
κανείς από αυτούς δεν αντιλέγει στην πραγματοποίησή 
της και στη λήψη αποφάσεων. 

Αρθρο 20 

Εάν δεν επιτευχθεί απαρτία, η Γενική Συνέλευση 
συνέρχεται εκ νέου μέσα σε είκοσι (20) ημέρες από 
της χρονολογίας της ματαιωθείσας συνεδρίασης, προ¬ 
σκαλούμενη για το σκοπό αυτόν πριν από δέκα (10) 
τουλάχιστον ημέρες. Σχετικά με τα θέματα απαρτίας 
και πλειοψηφίας της Γενικής Συνέλευσης ισχύουν οι 
διατάξεις των άρθρων 29 παρ. 1-4 και 31 παρ. 1 και 
2 του κ.ν. 2190/1920. 

ΚΕΦΑΛΑΙΟ ΠΕΜΠΤΟ 
ΕΤΑΙΡΙΚΗ ΧΡΗΣΗ - ΕΛΕΓΚΤΕΣ - 
ΕΤΗΣΙΟΙ ΛΟΓΑΡΙΑΣΜΟΙ - ΛΟΓΟΙ ΛΥΣΗΣ ΤΗΣ 
ΕΤΑΙΡΙΑΣ - ΕΚΚΑΘΑΡΙΣΗ 

Αρθρο 21 
Εταιρική χρήση 

Η εταιρική χρήση έχει διάρκεια δώδεκα (12) μηνών, 
αρχίζει την 1η Ιανουάριου και λήγει την 31η Δεκεμβρίου 

κάθε έτους. Κατ' εξαίρεση, η πρώτη εταιρική χρήση 
αρχίζει από την πρώτη του επόμενου μήνα από την 
έναρξη ισχύος του παρόντος και λήγει την 31η Δε¬ 
κεμβρίου 2000. 

Αρθρο 22 
Ελεγκτές 

1. Για να λάβει η Γενική Συνέλευση εγκύρως απόφαση 
σχετικά με τους ετήσιους λογαριασμούς (ετήσιες οικο¬ 
νομικές καταστάσεις) της Εταιρίας θα πρέπει αυτοί 
προηγουμένως να έχουν ελεγχθεί σύμφωνα με τις 
σχετικές διατάξεις του κ.ν. 2190/1920. 

2. Η τακτική Γ ενική Συνέλευση εκλέγει κάθε χρόνο 
τους κατά τον κ.ν. 2190/1920 Ελεγκτές της επόμενης 
εταιρικής χρήσης, από το Σώμα Ορκωτών Ελεγκτών, 
με ισάριθμους αναπληρωτές τους και ορίζει ταυτόχρονα 
την αμοιβή τους. 

3. Εντός πέντε (5) ημερών από τη συνεδρίαση της 
Γ ενικής Συνέλευσης, που όρισε τους Ελεγκτές, πρέπει 
να γίνει από την Εταιρία η ανακοίνωση προς αυτούς 
του διορισμού τους. Εφόσον οι Ελεγκτές δεν αποποιη¬ 
θούν το διορισμό τους εντός προθεσμίας πέντε (5) 
ημερών, θεωρούνται ότι τον αποδέχτηκαν και έχουν 
όλες τις ευθύνες και υποχρεώσεις που καθορίζονται 
από τον κ.ν. 2190/1920. 

Άρθρο 23 

Ετήσιες Οικονομικές Καταστάσεις 

1. Στο τέλος κάθε εταιρικής χρήσης το Διοικητικό 
Συμβούλιο καταρτίζει της ετήσιες οικονομικές καταστά¬ 
σεις και την έκθεση διαχείρισης, σύμφωνα με τις δια¬ 
τάξεις των άρθρων 42α, 42β, 42γ, 42δ, 42ε, 43, 43α, 
43β, 111 και 112 του κ.ν. 2190/1920, όπως τροποποιή¬ 
θηκε και ισχύει. Οι ετήσιες οικονομικές καταστάσεις, 
ήτοι ο ισολογισμός, ο λογαριασμός "αποτελέσματα χρή- 
σεως’, ο ’πίνακας διαθέσεως αποτελεσμάτων" και το 
προσάρτημα υποβάλλονται για έγκριση στην τακτική 
Γ ενική Συνέλευση και συνοδεύονται: α) από την έκθεση 
του Διοικητικού Συμβουλίου, σύμφωνα με το άρθρο 43α 
του κ.ν. 2190/1920, και β) από την έκθεση των Ελεγ¬ 
κτών. 

2. Γ ια να ληφθεί εγκύρως απόφαση από τη Γ ενική 
Συνέλευση επί των ετήσιων οικονομικών καταστάσεων 
της Εταιρίας, που έχουν εγκριθεί από το Διοικητικό 
Συμβούλιο, πρέπει αυτές να έχουν θεωρηθεί από: 

α) τον Πρόεδρο του Διοικητικού Συμβουλίου ή τον 
αναπληρωτή του, 

β) τον Διευθύνοντα Σύμβουλο και 

γ) τον υπεύθυνο για τη διεύθυνση του λογιστηρίου 
της Εταιρίας. 

Τα παραπάνω πρόσωπα, σε περίπτωση διαφωνίας ως 
προς τη νομιμότητα του τρόπου κατάρτισης των οικο¬ 
νομικών καταστάσεων, οφείλουν να εκθέσουν εγγράφως 
τις αντιρρήσεις τους στη Γενική Συνέλευση. 

3. Οι ετήσιες οικονομικές καταστάσεις με τις σχετικές 
εκθέσεις του Διοικητικού Συμβουλίου και των Ελεγκτών 
υποβάλλονται από την Εταιρία στην αρμόδια για θέματα 
εποπτείας των Ανωνύμων Εταιριών υπηρεσία είκοσι (20) 
τουλάχιστον ημέρες πριν από τη συνεδρίαση της Γε¬ 
νικής Συνέλευσης. 

4. Το Διοικητικό Συμβούλιο της Εταιρίας οφείλει να 
δημοσιεύει τον ισολογισμό, τον λογαριασμό "αποτελέ¬ 
σματα χρήσεως" και τον "πίνακα διαθέσεως αποτελε¬ 
σμάτων" μαζί με το σχετικό πιστοποιητικό ελέγχου των 
Ελεγκτών είκοσι (20) τουλάχιστον ημέρες πριν από τη 
συνεδρίαση της Γενικής Συνέλευσης: α) Στο Τεύχος 


Ανωνύμων Εταιριών και Εταιριών Περιορισμένης Ευθύ¬ 
νης της Εφημερίδας της Κυβερνήσεως, σύμφωνα με 
το άρθρο 3 του από 16 Ιανουάριου 1930 προεδρικού 
διατάγματος "περί Δελτίου Ανωνύμων Εταιριών", β) σε 
μία ημερήσια πολιτική εφημερίδα που εκδίδεται στην 
Αθήνα, έχει ευρεία κυκλοφορία σε ολόκληρη τη Χώρα 
και επιλέγεται από τις εφημερίδες του άρθρου 3 του 
ν.δ. 3757/1957, όπως ισχύει, γ) σε μία ημερήσια οικο¬ 
νομική εφημερίδα από εκείνες που εκδίδονται έξι (6) 
ημέρες την εβδομάδα επί τρία (3) συνεχή έτη ως αμιγώς 
οικονομικές εφημερίδες, έχουν ημερήσια κυκλοφορία, 
καθ' όλη την τριετία, πέντε τουλάχιστον χιλιάδων φύλ¬ 
λων και εφόσον πληρούν τις προϋποθέσεις που καθο¬ 
ρίζονται με κοινή απόφαση των αρμόδιων Υπουργών, 
προκειμένου για το χαρακτηρισμό εφημερίδας ως οι¬ 
κονομικής, δ) σε μία ημερήσια πολιτική εφημερίδα που 
εκδίδεται στην έδρα της Εταιρίας. 

5. Μέσα σε είκοσι (20) ημέρες από την έγκριση των 
οικονομικών καταστάσεων από την τακτική Γενική Συ¬ 
νέλευση, μαζί με το επικυρωμένο αντίγραφο των πρα¬ 
κτικών της Γ ενικής Συνέλευσης, υποβάλλεται στην αρ¬ 
μόδια για θέματα εποπτείας των Ανωνύμων Εταιρειών 
υπηρεσία και αντίτυπο των εγκεκριμένων οικονομικών 
καταστάσεων. 

Άρθρο 24 

Λόγοι λύσης της Εταιρίας 

Η Εταιρία λύεται: 

α) Με τη λήξη του χρόνου διάρκειάς της, εκτός εάν 
με απόφαση της Γενικής Συνέλευσης των μετόχων της 
Εταιρίας έχει αποφασισθεί η παράταση του χρόνου 
διάρκειας της Εταιρίας. 

β) Με απόφαση της Γενικής Συνέλευσης, μετά από 
πρόταση του Διοικητικού Συμβουλίου, που λαμβάνεται 
με την αυξημένη απαρτία και πλειοψηφία των άρθρων 
29 παρ. 3 και 31 παρ. 2 του κ.ν. 2190/1920 και 

γ) Όταν η Εταιρία κηρυχθεί σε κατάσταση πτώχευσης. 

Άρθρο 25 

Εκκαθάριση 

1. Εκτός από την περίπτωση της πτώχευσης, τη λύση 
της Εταιρίας ακολουθεί η εκκαθάριση. Αν η Εταιρία 
λυθεί λόγω παρόδου του χρόνου της διάρκειάς της, ο 
Διευθύνων Σύμβουλος αυτής εκτελεί χρέη εκκαθαριστή 
μέχρι το διορισμό εκκαθαριστών από τη Γενική Συνέ¬ 
λευση. Αν η Εταιρία λυθεί μετά από απόφαση της 
Γενικής Συνέλευσης, η Γενική Συνέλευση με την ίδια 
απόφαση ορίζει και τους εκκαθαριστές. 

2. Οι εκκαθαριστές που ορίζονται από τη Γ ενική 
Συνέλευση μπορεί να είναι δύο (2) έως τέσσερις (4). 
Ως προς τη δημοσιότητα του διορισμού πους εφαρμό¬ 
ζονται οι οικείες διατάξεις του κ.ν. 2190/1920. Οι 
εκκαθαριστές ασκούν όλες τις συναφείς με τη διαδικασία 
και το σκοπό της εκκαθάρισης αρμοδιότητες του Διοι¬ 
κητικού Συμβουλίου, σύμφωνα με τις αποφάσεις της 
Γενικής Συνέλευσης. 

3. Ο διορισμός των εκκαθαριστών συνεπάγεται αυ¬ 
τοδικαίως την παύση των εξουσιών των μελών του 
Διοικητικού Συμβουλίου, του Διευθύνοντος Συμβούλου, 
του Συμβουλίου Διεύθυνσης και των Γενικών Διευθυ¬ 
ντών. 

4. Οι εκκαθαριστές που ορίζονται από τη Γενική 
Συνέλευση οφείλουν, μόλις αναλάβουν τα καθήκοντα 
τους, να διενεργήσουν απογραφή της εταιρικής πε¬ 
ριουσίας και να δημοσιεύσουν στον Τύπο και στο Τεύχος 
Ανωνύμων Εταιρειών και Εταιρειών Περιορισμένης Ευ- 

θύνης της Εφημερίδας της Κυβερνήσεως ισολογισμό, 
αντίγραφο του οποίου υποβάλλεται στην αρμόδια για 
θέματα εποπτείας των Ανωνύμων Εταιρειών υπηρεσία. 
Την ίδια υποχρέωση έχουν οι εκκαθαριστές όταν λήξει 
η εκκαθάριση. 

5. Η Γενική Συνέλευση διατηρεί όλες τις αρμοδιότητες 
και εξουσίες της κατά τη διάρκεια της εκκαθάρισης. Οι 
ισολογισμοί της εκκαθάρισης εγκρίνονται από τη Γ ενική 
Συνέλευση, που αποφασίζει και για την απαλλαγή των 
εκκαθαριστών από κάθε ευθύνη. Στη Γενική Συνέλευση 
υποβάλλονται κάθε έτος τα αποτελέσματα της εκκα¬ 
θάρισης και έκθεση περί των αιτίων που παρεμπόδισαν 
την αποπεράτωση αυτής. Ως προς τη δημοσιότητα του 
τελικού ισολογισμού εφαρμόζονται οι οικείες διατάξεις 
του κ.ν, 2190/1920. 

ΚΕΦΑΛΑΙΟ ΕΚΤΟ 

ΣΤΡΑΤΗΓΙΚΟ ΚΑΙ ΕΠΙΧΕΙΡΗΣΙΑΚΟ ΣΧΕΔΙΟ - 
ΣΥΜΒΟΛΑΙΟ ΔΙΑΧΕΙΡΙΣΗΣ - 
ΑΠΑΓΟΡΕΥΣΗ ΑΝΤΑΓΩΝΙΣΜΟΥ 

Άρθρο 26 

Στρατηγικό και Επιχειρησιακό Σχέδιο 

Η Εταιρία υποχρεούται να καταρτίζει σύμφωνα με το 
άρθρο 3 του ν. 2414/1996, όπως εκάστοτε ισχύει: α) 
Το Στρατηγικό Σχέδιο (Σ.Σ.), που καθορίζει στο πλαίσιο 
της γενικότερης κυβερνητικής πολιτικής, τους μακρο¬ 
χρόνιους βασικούς στόχους για την εκπλήρωση των 
σκοπών της Εταιρίας και τις μεθόδους πραγματοποίησής 
τους, β) Το Επιχειρησιακό Σχέδιο (Ε.Σ.) με διάρκεια 
τριών (3) έως πέντε (5) ετών. Το Επιχειρησιακό Σχέδιο 
εξειδικεύει τους στόχους του Στρατηγικού Σχεδίου και 
τις μεθόδους πραγματοποίησής τους για καθένα από 
τα έτη της διάρκειάς του. 

Το Στρατηγικό και το Επιχειρησιακό Σχέδιο υποβάλ¬ 
λονται από το Διοικητικό Συμβούλιο της Εταιρίας στους 
Υπουργούς Εθνικής Οικονομίας και Εμπορικής Ναυτι¬ 
λίας, εγκρίνονται με απόφασή τους και κατατίθενται 
στην αρμόδια κατά τον Κανονισμό της Βουλής Επιτροπή. 
Το Επιχειρησιακό Σχέδιο μπορεί να αναθεωρείται, με 
τον ίδιο τρόπο που καταρτίζεται και εγκρίνεται. Σε 
επείγουσες περιπτώσεις το Διοικητικό Συμβούλιο της 
Εταιρίας μπορεί, αν το κρίνει αναγκαίο για τη βελτίωση 
της αποτέλεσματικότητας της επιχείρησης, να προβαί¬ 
νει, με δική του ευθύνη σε περιορισμένης έκτασης 
αναμόρφωση του Επιχειρησιακού Σχεδίου. 

Η υποχρέωση υποβολής του Στρατηγικού και του 
Επιχειρησιακού Σχεδίου δεν αναιρεί την υποχρέωση 
υποβολής του προϋπολογισμού, του απολογισμού, του 
λογαριασμού αποτελεσμάτων χρήσεως, καθώς και κάθε 
άλλου στοιχείου που προβλέπεται από τις γενικές ή 
ειδικές διατάξεις. 

Σε περίπτωση που η Εταιρία έχει ιδρύσει θυγατρική 
εταιρία, υποβάλλει, εκτός των αναφερομένων στην προ¬ 
ηγούμενη παράγραφο, και ενοποιημένους λογαριασμούς 
της, σύμφωνα με τις ισχύουσες διατάξεις. 

Άρθρο 27 

Συμβόλαιο Διαχείρισης - Έλεγχος της τήρησής του 

Μεταξύ του Προέδρου του Διοικητικού Συμβουλίου 
και του Διευθύνοντος Συμβούλου της Εταιρίας, αφ’ 
ενός, και του Ελληνικού Δημοσίου, εκπροσωπουμένου 
από τους Υπουργούς Εθνικής Οικονομίας και Εμπορικής 
Ναυτιλίας, αφ' ετέρου, συνάπτεται το κατά το άρθρο 
4 του ν. 2414/1996, όπως εκάστοτε ισχύει, "Συμβόλαιο 
Διαχείρισης*, στο οποίο καθορίζονται με λεπτομέρειες 
και στο πλαίσιο του Στρατηγικού και του Επιχειρησιακού 


Σχεδίου, οι στόχοι που ο Πρόεδρος του Διοικητικού 
Συμβουλίου και ο Διευθύνων Σύμβουλος αναλαμβάνουν 
να εκπληρώσουν κατά τη διάρκεια της θητείας τους. 

Το Συμβόλαιο Διαχείρισης κατατίθεται στην αρμόδια 
κατά τον Κανονισμό της Βουλής Επιτροπή. 

Αν διαπιστωθεί σοβαρή απόκλιση των μεγεθών ή του 
χρόνου πραγματοποίησης των στόχων, που δεν δικαιο¬ 
λογείται επαρκώς ή αν συντρέχει άλλος σπουδαίος 
λόγος, με κοινή απόφαση των Υπουργών Εθνικής Οι¬ 
κονομίας και Εμπορικής Ναυτιλίας δύνανται να καταγ¬ 
γελθούν το Συμβόλαιο Διαχείρισης και οι συμβάσεις του 
Προέδρου του Διοικητικού Συμβουλίου και του Διευθύ- 
νοντος Συμβούλου και να ανακληθεί ο διορισμός τους. 

Μετά από το διορισμό νέου Προέδρου και Διευθύ- 
νοντος Συμβούλου συντάσσεται νέο Συμβόλαιο Διαχεί- 
ρισης μεταξύ αυτών και του Ελληνικού Δημοσίου, σύμ¬ 
φωνα με το παρόν άρθρο. 

Άρθρο 28 

Απαγόρευση ανταγωνισμού 

Απαγορεύεται στα μέλη του Διοικητικού Συμβουλίου, 
στους Γενικούς Διευθυντές, καθώς και στους Διευθυ¬ 
ντές της Εταιρίας να ενεργούν κατ' επάγγελμα, χωρίς 
την άδεια της Γ ενικής Συνέλευσης, για δικό τους 
λογαριασμό ή για λογαριασμό τρίτων, πράξεις συναφείς 
προς τους σκοπούς της Εταιρίας ή να είναι μέλη 
Διοικητικού Συμβουλίου, διευθυντικά στελέχη, υπάλληλοι 
ή αντιπρόσωποι εταιριών που έχουν συναφείς σκοπούς 
με αυτούς που επιδιώκει η Εταιρία, καθώς και να 
μετέχουν ως ομόρρυθμοι εταίροι σε εταιρίες που επι¬ 
διώκουν τέτοιους σκοπούς. 

ΚΕΦΑΛΑΙΟ ΕΒΔΟΜΟ 
ΓΕΝΙΚΕΣ ΔΙΑΤΑΞΕΙΣ 

Άρθρο 29 

1. Το παρόν καταστατικό κωδικοποιείται με απόφαση 
της Γενικής Συνέλευσης της Εταιρίας. 

2. Για όσα θέματα δεν προβλέπει το παρόν ισχύουν 
οι διατάξεις του κ.ν. 2190/1920 και συμπληρωματικά οι 
διατάξεις του ν. 2414/1996. 

Άρθρο 30 

Μέχρι τη συγκρότηση του Διοικητικού Συμβουλίου της 
Εταιρίας Ο.Λ.Π. Α.Ε. και το διορισμό του Διευθύνοντος 
Συμβούλου, σύμφωνα με τις διατάξεις του ν. 2414/1996 
και του παρόντος, το υφιστάμενο Διοικητικό Συμβούλιο 
και ο Προϊστάμενος Υπηρεσιών του Οργανισμού Λιμένος 
Πειραιώς, ως νομικού προσώπου δημοσίου δικαίου, ε¬ 
ξακολουθούν αντιστοίχως να ασκούν τα καθήκοντά 
τους. 

Οι Ελεγκτές της πρώτης εταιρικής χρήσεως, καθώς 
και η αμοιβή τους θα καθοριστούν με απόφαση του 
Διοικητικού Συμβουλίου της Εταιρίας Ο.Λ.Π. Α.Ε.". 

Άρθρο τέταρτο 

Κανονισμός Εσωτερικής Οργάνωσης 
και Λειτουργίας της Εταιρίας - 
Γενικός Κανονισμός Προσωπικού 

1. Εντός έτους από τη δημοσίευση του παρόντος 
νόμου συντάσσεται και τίθεται σε εφαρμογή, μετά από 
απόφαση του Διοικητικού Συμβουλίου και γνώμη των 
δύο πλέον αντιπροσωπευτικών δευτεροβάθμιων συνδι¬ 
καλιστικών οργανώσεων υπαλλήλων και λιμενεργατών, 
ο Κανονισμός Εσωτερικής Οργάνωσης και Λειτουργίας 

(Κ.Ε.Ο.Λ.) της Εταιρίας Ο.Λ.Π. Α.Ε., ο οποίος εγκρίνεται 
με απόφαση του Υπουργού Εμπορικής Ναυτιλίας και 
δημοσιεύεται στην Εφημερίδα της Κυβερνήσεως. Στον 
Κ.Ε.Ο.Λ. καθορίζονται οι υπηρεσιακές μονάδες της Ε¬ 
ταιρίας και ο τρόπος λειτουργίας αυτών. 

2. Εντός έτους από τη δημοσίευση του παρόντος 
νόμου συντάσσεται από το Διοικητικό Συμβούλιο ο 
Γενικός Κανονισμός Προσωπικού (Γ.Κ.Π.) της Εταιρίας 
Ο.Λ.Π. Α.Ε., ο οποίος, μετά από γνώμη των δύο πλέον 
αντιπροσωπευτικών δευτεροβάθμιων συνδικαλιστικών 
οργανώσεων υπαλλήλων και λιμενεργατών, εγκρίνεται 
με κοινή απόφαση των αρμόδιων Υπουργών και δημο¬ 
σιεύεται στην Εφημερίδα της Κυβερνήσεως. 

3. Μέχρι τη δημοσίευση αφ' ενός του Κανονισμού 
Εσωτερικής Οργάνωσης και Λειτουργίας και αφ' ετέρου 
του Γενικού Κανονισμού Προσωπικού και την κατάρτιση 
της πρώτης Συλλογικής Σύμβασης Εργασίας, που πρέπει 
να καταρτισθεί εντός έτους από τη δημοσίευση του 
παρόντος νόμου και υπογράφεται από τις δύο πλέον 
αντιπροσωπευτικές δευτεροβάθμιες συνδικαλιστικές 
οργανώσεις των εργαζομένων στην Εταιρία, εξακολου¬ 
θούν να εφαρμόζονται στην Ο.Λ.Π. Α.Ε. οι ισχύοντες 
κατά τη δημοσίευση του παρόντος νόμου Κανονισμοί 
και Διατάξεις. Το αυτό ισχύει προκειμένου και περί του 
Κανονισμού Εργασίας Υπαλλήλων παραλαβής και πα¬ 
ράδοσης εμπορευμάτων Λιμένα και Προλιμένων Πειραιά. 
Ο Κανονισμός αυτός μπορεί να τροποποιηθεί με από¬ 
φαση του Διοικητικού Συμβουλίου της Ο.Λ.Π. Α.Ε., ύ¬ 
στερα από γνώμη του οικείου σωματείου των 
εργαζομένων. 

4. Αν η γνώμη που προβλέπεται στις παραγράφους 
1, 2 και 3 δεν διατυπωθεί μέσα σε ένα (1) μήνα από 
την ημέρα που θα ζητηθεί, τότε δεν είναι απαραίτητη. 
Αν η γνώμη που προβλέπεται στην παράγραφο 2 είναι 
αρνητική, ακολουθείται η διαδικασία που προβλέπεται 
από την κείμενη νομοθεσία περί διαιτησίας. 

Άρθρο πέμπτο 

Στις κάθε είδους, τύπου, φύσεως και περιεχομένου 
δικαιοπραξίες, που έχουν συναφθεί και ευρίσκονται σε 
ισχύ μέχρι τη δημοσίευση του παρόντος νόμου, στις 
οποίες το μοναδικό ή ένα από τα συμβαλλόμενα μέρη 
είναι ο Οργανισμός Λιμένος Πειραιώς, ως νομικό πρό¬ 
σωπο δημοσίου δικαίου, υπεισέρχεται ως καθολικός 
διάδοχος το νομικό πρόσωπο της Εταιρίας Ο.Λ.Π. Α.Ε., 
χωρίς κανένα από τα συμβαλλόμενα μέρη να δικαιούται 
να ζητήσει για το λόγο αυτόν τη λύση των ανωτέρω 
δικαιοπραξιών ή τη μη εκτέλεση αυτών ή τη μη εκπλή¬ 
ρωση των υποχρεώσεών του, που απορρέουν από 
αυτές. 

Όπου στην ισχύουσα νομοθεσία ή σε έγγραφα, δη¬ 
μόσια ή ιδιωτικά, αναγράφεται η λέξη Ο.Λ.Π. από την 
έναρξη ισχύος του παρόντος νόμου νοείται η Εταιρία 
Ο.Λ.Π. Α.Ε.. 

Προκειμένου περί ακινήτων ή εμπραγμάτων δικαιω¬ 
μάτων επί ακινήτων του Οργανισμού Λιμένος Πειραιώς, 
ως νομικού προσώπου δημοσίου δικαίου, περιερχομένων 
στην Εταιρία Ο.Λ.Π. Α.Ε., η επερχόμενη με τον παρόντα 
μετατροπή και υποκατάσταση σημειώνεται ατελώς στα 
βιβλία μεταγραφών των αρμόδιων υποθηκοφυλακείων. 
Οι μεταβιβάσεις αυτές απαλλάσσονται από κάθε φόρο, 
τέλος, τέλος χαρτοσήμου, εισφοράς, καθώς και δικαιώ¬ 
ματα υπέρ οποιουδήποτε τρίτου. 

Οι μέχρι σήμερα ισχύοντες νόμοι και τα κατ’ εξου¬ 
σιοδότηση αυτών εκδοθέντα προεδρικά διατάγματα, ως 
και υπουργικές αποφάσεις που αφορούν τον Οργανισμό 
Λιμένος Πειραιώς, ως νομικό πρόσωπο δημοσίου δικαίου, 


εξακολουθούν να ισχύουν εφόσον δεν καταργούνται ή 
τροποποιούνται από τον παρόντα νόμο, το ν. 2414/1996 
και τον κ.ν. 2190/1920. 

ΚΕΦΑΛΑΙΟ Β’ 

ΟΡΓΑΝΙΣΜΟΣ ΛΙΜΕΝΟΣ ΘΕΣΣΑΛΟΝΙΚΗΣ 
Άρθρο έκτο 

1. Το νομικό πρόσωπο δημοσίου δικαίου με την ε¬ 
πωνυμία "Οργανισμός Λιμένος Θεσσαλονίκης*, που ι¬ 
δρύθηκε με το ν.δ. 2551/1953 (ΦΕΚ 229 Α), όπως 
τροποποιήθηκε και συμπληρώθηκε μεταγενέστερα με 
το ν.δ. 449/1970 (ΦΕΚ 51 Α*), μετατρέπεται σε ανώνυμη 
εταιρία με την επωνυμία Όργανισμός Λιμένος Θεσσα¬ 
λονίκης Ανώνυμη Εταιρία* και με διακριτικό τίτλο Ό.Λ.Θ. 
Α.Ε.\ 

Η Ο.Λ.Θ. Α.Ε. είναι ανώνυμη εταιρία κοινής ωφέλειας 
με σκοπό την εξυπηρέτηση του δημόσιου συμφέροντος, 
λειτουργεί κατά τους κανόνες της ιδιωτικής οικονομίας, 
απολαμβάνει διοικητικής και οικονομικής αυτοτέλειας, 
τελεί υπό την εποπτεία του Υπουργού Εμπορικής Ναυ¬ 
τιλίας και διέπεται από τον παρόντα νόμο και τον κ.ν. 
2190/1920 και συμπληρωματικά από τις διατάξεις του 
ν. 2414/1996 (ΦΕΚ 135 Α'), καθώς και του ν.δ. 2551/ 
1953, όπως κάθε φορά ισχύουν. 

2. Όλη η κινητή και ακίνητη περιουσία του μετατρε- 
πόμενου νομικού προσώπου περιέρχεται στην Εταιρία 
Ο.Λ.Θ. Α.Ε., η οποία υπεισέρχεται αυτοδικαίως σε όλα 
τα δικαιώματα και τις υποχρεώσεις του. 

Οι εκκρεμείς δίκες του μετατρεπόμενου νομικού προ¬ 
σώπου συνεχίζονται από την Εταιρία Ο.Λ.Θ. Α.Ε., χωρίς 
να επέρχεται βίαιη διακοπή τους και χωρίς να απαι¬ 
τούνται άλλες ειδικότερες διατυπώσεις ή ενέργειες για 
τη συνέχισή τους. Προβλήματα δικαιοδοσίας που μπορεί 
να προκόψουν επιλύονται από τα δικαστήρια στα οποία 
εκκρεμούν οι υποθέσεις. 

Άρθρο έβδομο 

1. Οι διατάξεις του ν.δ. 2551/1953, όπως αυτό τρο¬ 
ποποιήθηκε και συμπληρώθηκε μεταγενέστερα, εφαρ¬ 
μόζονται αναλόγως στην Εταιρία Ο.Λ.Θ. Α.Ε. εκτός 
εκείνων που αναφέρονται σε θέματα, τα οποία ρυθμί¬ 
ζονται διαφορετικά από τις διατάξεις του παρόντος 
νόμου που αφορούν την Ο.Λ.Θ. Α.Ε.. 

2. Οι διατάξεις του άρθρου 3 του α.ν. 1559/1950, 
όπως ισχύουν με το άρθρο 10 του ν.δ. 2551/1953 για 
τον Ο.Λ.Θ., εφαρμόζονται στην Εταιρία Ο.Λ.Θ. Α.Ε., η 
οποία υπόκειται μόνο σε φόρο εισοδήματος. Επίσης, 
στην Εταιρία Ο.Λ.Θ. Α.Ε. εφαρμόζονται οι διατάξεις της 
παραγράφου 4 του άρθρου 28 του ν. 2579/1998. 

3. Η μελέτη και εκτέλεση έργων στην περιοχή του 
Λιμένα Θεσσαλονίκης εγκρίνεται από το Διοικητικό Συμ¬ 
βούλιο της Εταιρίας Ο.Λ.Θ. Α.Ε., προκειμένου όμως για 
έργα εθνικού επιπέδου απαιτείται η έγκριση της πράξης 
του Διοικητικού Συμβουλίου, πριν την εκτέλεσή της, και 
από τον Υπουργό Περιβάλλοντος, Χωροταξίας και Δη¬ 
μόσιων Έργων, ο οποίος εποπτεύει την Εταιρία Ο.Λ.Θ. 
Α.Ε. στον τομέα των έργων, εφαρμοζομένων σε αυτά 
των διατάξεων του β.δ. 27/1969 (ΦΕΚ 6 Α') και του 
π.δ. 320/1987 (ΦΕΚ 150 Α ). 

4. Τα κατά το άρθρο 14 του α.ν. 2344/1940 (ΦΕΚ 
154 Α’) λιμενικά έργα, καθώς και προσχώσεις στη 
θάλασσα προς εξυπηρέτηση της επιβατικής και εμπο- 
ρευματικής κίνησης του Λιμένα Θεσσαλονίκης, εκτε- 
λούνται με άδεια που χορηγείται από τον Υπουργό 
Οικονομικών μετά γνώμη του Γενικού Επιτελείου Ναυ- 


τικού και κατά παρέκκλιση τοιι άρθρου 9 του προανα- 
φερόμενου νόμου. 

5. Στην Ο.Λ.Θ. Α.Ε. επιτρέπεται η Ιδρυση, σύμφωνα 
με τις κείμενες διατάξεις, λατομείου αδρανών υλικών 
προς εξυπηρέτηση έργων εθνικού επιπέδου του Λιμένα 
Θεσσαλονίκης. 

6. Οι αναγκαίοι για την εκπλήρωση του σκοπού της 
Εταιρίας Ο.Λ.Θ. Α.Ε. Κανονισμοί εκδίδονται από το 
Διοικητικό Συμβούλιο, μετά πρόταση του Συμβουλίου 
Διεύθυνσης. Μέχρι την έκδοση των Κανονισμών του 
προηγούμενου εδαφίου εφαρμόζονται οι Κανονισμοί που 
ισχύουν κατά τη δημοσίευση του παρόντος. 

7. Τα σχετικά με τη χρήση, αξιοποίηση και εκμετάλ¬ 
λευση για πολιτιστικούς ή άλλους συναφείς σκοπούς 
των αποθηκών του Α' Προβλήτα του Λιμένος Θεσσα¬ 
λονίκης, που έχουν διαμορφωθεί σε πολιτιστικά κτίρια, 
καθώς και των υπαίθριων χώρων του ίδιου Προβλήτα 
ρυθμίζονται με κοινή απόφαση των Υπουργών Εμπορι¬ 
κής Ναυτιλίας και Πολιτισμού. 

Άρθρο όγδοο 

Το Καταστατικό της Εταιρίας Ο.Λ.Θ. Α.Ε. έχει ως 
εξής: 

"ΚΕΦΑΛΑΙΟ ΠΡΩΤΟ 

ΣΥΣΤΑΣΗ - ΕΠΩΝΥΜΙΑ - ΕΔΡΑ - ΣΚΟΠΟΣ - 
ΔΙΑΡΚΕΙΑ - ΜΕΤΟΧΙΚΟ ΚΕΦΑΛΑΙΟ ΕΤΑΙΡΙΑΣ 

Άρθρο 1 

Σύσταση - Επωνυμία 

Συνιστάται με το παρόν ανώνυμη εταιρία με την 
επωνυμία ΌΡΓΑΝΙΣΜΟΣ ΛΙΜΕΝΟΣ ΘΕΣΣΑΛΟΝΙΚΗΣ 
ΑΝΩΝΥΜΗ ΕΤΑΙΡΙΑ" και με διακριτικό τίτλο Ό.Λ.Θ. 
Α.Ε.·, εκ μετατροπής του νομικού προσώπου δημοσίου 
δικαίου "Οργανισμός Λιμένος Θεσσαλονίκης". 

Για τις διεθνείς συναλλαγές της Εταιρίας η επωνυμία 
αποδίδεται σε ξένη γλώσσα σε πιστή μετάφραση. 

Άρθρο 2 
Έδρα 

Εδρα της Εταιρίας ορίζεται ο Δήμος Θεσσαλονίκης. 

Η Εταιρία μπορεί, για την εξυπηρέτηση του σκοπού 
της, να ιδρύει ή να καταργεί υποκαταστήματα, πρακτο¬ 
ρεία και γραφεία και σε άλλες πόλεις της Ελλάδας ή 
του εξωτερικού, με αποφάσεις του Διοικητικού της 
Συμβουλίου που θα προσδιορίζουν τα καθήκοντα, τις 
αρμοδιότητες, τη διαδικασία και γενικά τον τρόπο λει¬ 
τουργίας τους. 

Αρθρο 3 
Σκοπός 

1. Σκοπός της Εταιρίας είναι η διοίκηση και η εκμε¬ 
τάλλευση του Λιμένος Θεσσαλονίκης ή και άλλων λι¬ 
μένων. Τα όρια της περιοχής του Λιμένος Θεσσαλο¬ 
νίκης, συμπεριλαμβανομένης και της Ελεύθερης Ζώνης 
Θεσσαλονίκης, προσδιορίζονται από τις ισχύουσες κάθε 
φορά διατάξεις. Στο σκοπό της Εταιρίας περιλαμβάνο¬ 
νται ιδίως: 

α) Η παροχή υπηρεσιών ελλιμενισμού των πλοίων και 
διακίνησης φορτίων και επιβατών από και προς το 
Λιμένα. 

β) Η εγκατάσταση, οργάνωση και εκμετάλλευση κάθε 
είδους λιμενικής υποδομής. 

γ) Η ανάληψη κάθε δραστηριότητας που έχει σχέση 
με το λιμενικό έργο, καθώς και κάθε άλλης εμπορικής, 


βιομηχανικής, πετρελαϊκής και επιχειρηματικής δραστη¬ 
ριότητας, συμπεριλαμβανομένων ιδίως της τουριστικής, 
της πολιτιστικής, της αλιευτικής και του σχεδιασμού 
και οργάνωσης λιμενικών εξυπηρετήσεων. 

δ) Κάθε άλλη αρμοδιότητα που είχε ανατεθεί νομίμως 
στον Οργανισμό Λιμένος Θεσσαλονίκης, ως νομικό 
πρόσωπο δημοσίου δικαίου. 

2. Για την επίτευξη του σκοπού αυτού η Εταιρία 
μπορεί: 

α) Να συνιστά, με απόφαση του Διοικητικού της 
Συμβουλίου και έγκριση της Γενικής Συνέλευσης, θυ¬ 
γατρικές εταιρίες και να συμμετέχει σε άλλες εταιρίες 
ή επιχειρήσεις που έχουν σκοπό την εκμετάλλευση 
χώρων και ανάπτυξη δραστήριο Γήτων στο Λιμένα Θεσ¬ 
σαλονίκης ή και άλλους λιμένες εντός ή εκτός της 
Χώρας ή έχουν παρεμφερή με το δικό της σκοπό και 
γενικά έχουν σκοπούς συναφείς ή υποβοηθητικούς της 
δραστηριότητάς της, καθώς και να συνεργάζεται με 
αυτές. 

β) Να παρέχει συμβουλευτικές υπηρεσίες προς φυσικά 
ή νομικά πρόσωπα, κράτη ή διεθνείς οργανισμούς, ιδίως 
στον τομέα των μεταφορών. 

γ) Να φροντίζει για την επαγγελματική εκπαίδευση 
των εργαζομένων σε αυτήν. 

δ) Να δημιουργεί κατάλληλη ερευνητική υποδομή και 
να εκπονεί πάσης φύσεως έρευνες και μελέτες για 
θέματα που άπτονται των σκοπών της Εταιρίας. 

ε) Να συμμετέχει σε δραστηριότητες που έχουν στόχο 
την προώθηση των θεμάτων που άπτονται του σκοπού 
της Εταιρίας, είτε στο επίπεδο της Ευρωπαϊκής Ένωσης 
είτε σε εθνικό ή παγκόσμιο επίπεδο. 

στ) Να ιδρύει ή να συμμετέχει σε εταιρίες επιχειρη¬ 
ματικού κεφαλαίου. 

ζ) Να φροντίζει για την ανάπτυξη ναυπηγοεπισκευα- 
στικών δραστηριοτήτων. 

Άρθρο 4 

Διάρκεια 

Η διάρκεια της Εταιρίας ορίζεται σε εκατό (100) έτη, 
άρχεται από τη δημοσίευση του παρόντος καταστατικού 
στην Εφημερίδα της Κυβερνήσεως και μπορεί να πα- 
ραταθεί ή να συντομευθεί με απόφαση της Γενικής 
Συνέλευσης της Εταιρίας, όπως προβλέπεται στο άρθρο 
17 του καταστατικού, και με τροποποίηση του παρόντος 
άρθρου. 

ΚΕΦΑΛΑΙΟ ΔΕΥΤΕΡΟ 
ΜΕΤΟΧΙΚΟ ΚΕΦΑΛΑΙΟ - ΜΕΤΟΧΕΣ 

Αρθρο 5 

Μετοχικό Κεφάλαιο - Μέτοχοι 

1. Το μετοχικό κεφάλαιο της Εταιρίας ανέρχεται στο 
ποσό των εκατό εκατομμυρίων (100.000.000) δραχμών. 
Κατά τη διάρκεια λειτουργίας της Εταιρίας θα οριστι- 
κοποιηθεί το τελικό μετοχικό κεφάλαιο αυτής, που θα 
είναι το καθαρό ποσό σε δραχμές που θα προκύψει 
μετά την απογραφή, αποτίμηση, εκτίμηση και απεικόνιση 
σε ισολογισμό, που θα*συνταχθεί, των εξής περιουσια¬ 
κών στοιχείων, ενεργητικού και παθητικού: 

α) Όλων των ακινήτων και κινητών πραγμάτων που 
ανήκουν κατά κυριότητα στον Οργανισμό Λιμένος Θεσ¬ 
σαλονίκης, ως νομικό πρόσωπο δημοσίου δικαίου. 

β) Της αξίας που απορρέει από το δικαίωμα χρήσης 
και εκμετάλλευσης των κτιρίων, γηπέδων και άλλων 
εγκαταστάσεων που ανήκουν στο Δημόσιο, των οποίων 
η χρήση και εκμετάλλευση έχει περιέλθει αποκλειστικά 
στον Οργανισμό Λιμένος Θεσσαλονίκης, ως νομικό 

πρόσωπο δημοσίου δικαίου. 

γ) Ολων των απαιτήσεων και των υποχρεώσεων του 
Οργανισμού Λιμένος Θεσσαλονίκης, ως νομικού προ¬ 
σώπου δημοσίου δικαίου. 

2. Μέσα σε προθεσμία ενός έτους από τη δημοσίευση 
του παρόντος, που μπορεί να παραταθεί το πολύ για 
έξι (6) μήνες με απόφαση του Υπουργού Εμπορικής 
Ναυτιλίας, θα διενεργηθεί η απογραφή και εκτίμηση των 
στοιχείων του Οργανισμού Λιμένος Θεσσαλονίκης, ως 
νομικού προσώπου δημοσίου δικαίου, καθώς και η σύ¬ 
νταξη του ισολογισμού. Η καθαρή θέση που θα προκόψει, 
σύμφωνα με το Γενικό Λογιστικό Σχέδιο (π.δ. 1123/ 
1980), θα ορίζει το οριστικό ύψος του μετοχικού κε¬ 
φαλαίου της Εταιρίας. 

3. Η απογραφή και εκτίμηση των περιουσιακών στοι¬ 
χείων του Οργανισμού Λιμένος Θεσσαλονίκης, ως νο¬ 
μικού προσώπου δημοσίου δικαίου, θα γίνει από επι¬ 
τροπή, σύμφωνα με το άρθρο 9 του κ.ν. 2190/1920, 
που ορίζεται, όμως, με κοινή απόφαση των Υπουργών 
Εθνικής Οικονομίας και Εμπορικής Ναυτιλίας. Με την 
ίδια απόφαση ορίζεται ο τρόπος διενέργειας της απο¬ 
τίμησης, η αποζημίωση των μελών της επιτροπής και 
κάθε άλλη σχετική λεπτομέρεια. 

4. Απόσπασμα της έκθεσης απογραφής που θα πε¬ 
ριέχει περιγραφή των ακινήτων και εμπραγμάτων δι¬ 
καιωμάτων επί ακινήτων του Οργανισμού Λιμένος Θεσ¬ 
σαλονίκης, ως νομικού προσώπου δημοσίου δικαίου, 
μαζί με την προβλεπόμενη από το νόμο περίληψη, 
μεταγράφεται ατελώς, με αίτηση της Εταιρίας Ο.Λ.Θ. 
Α.Ε., στα οικεία βιβλία μεταγραφών του αρμόδιου Υ¬ 
ποθηκοφυλακείου, ύστερα από θεώρησή της από τον 
Υπουργό Εμπορικής Ναυτιλίας. 

Αρθρο 6 

Μετοχές 

1. Το μετοχικό κεφάλαιο της Εταιρίας, όπως θα 
προκόψει κατά το προηγούμενο άρθρο, αναλαμβάνεται 
και καλύπτεται εξ ολοκλήρου από το Ελληνικό Δημόσιο, 
και διαιρείται σε μετοχές, την ονομαστική αξία και τον 
αριθμό των οποίων αποφασίζει το Διοικητικό Συμβούλιο 
της Εταιρίας. Οι μετοχές της Εταιρίας είναι ονομαστικές. 

2. Οι μετοχές της Εταιρίας μπορεί να εισαχθούν προς 
διαπραγμάτευση στο Χρηματιστήριο Αξιών Αθηνών ή 
και σε οποιοδήποτε διεθνώς αναγνωρισμένο Χρηματι¬ 
στήριο Αξιών με απόφαση της Γενικής Συνελεύσεως 
των μετόχων, με την προϋπόθεση ότι το ποσοστό 
συμμετοχής του Ελληνικού Δημοσίου στο μετοχικό κε¬ 
φάλαιο της εταιρίας παραμένει τουλάχιστον 51%. 

Άρθρο 7 

Αύξηση μετοχικού κεφαλαίου 

Με απόφαση της Γενικής Συνέλευσης δύναται να 
αυξάνεται, χωρίς τροποποίηση του καταστατικού και 
πιστοποίηση της καταβολής του ποσού της αύξησης, 
το μετοχικό κεφάλαιο της Εταιρίας με έκδοση νέων 
μετοχών και να προσδιορίζεται ο τρόπος διάθεσής τους 
με την προϋπόθεση ότι η οποιαδήποτε αύξηση δεν έχει 
ως αποτέλεσμα τη μείωση της συμμετοχής του Ελλη¬ 
νικού Δημοσίου κάτω του 51%. 

ΚΕΦΑΛΑΙΟ ΤΡΙΤΟ 
ΟΡΓΑΝΑ ΤΗΣ ΕΤΑΙΡΙΑΣ 

Άρθρο 8 
Οργανα 

1. Όργανα της Εταιρίας είναι τα όργανα Διοίκησης, 
η Γενική Συνέλευση και οι Ελεγκτές. 


2. Όργανα Διοίκησης της Εταιρίας είναι: α) Το Διοι¬ 
κητικό Συμβούλιο, β) Ο Διευθύνων Σύμβουλος, γ) Το 
Συμβούλιο Διεύθυνσης. 

Άρθρο 9 

Σύνθεση - Θητεία του Διοικητικού Συμβουλίου 

1. Το Διοικητικό Συμβούλιο είναι εννεαμελές και α- 
ποτελείται από: 

α) Τρεις εκπροσώπους του Δημοσίου, μεταξύ των 
οποίων ο Πρόεδρος και ο Διευθύνων Σύμβουλος. Οι 
εκπρόσωποι του Δημοσίου ορίζονται με κοινή απόφαση 
των Υπουργών Εθνικής Οικονομίας και Εμπορικής Ναυ¬ 
τιλίας. 

β) Δύο εκπροσώπους των εργαζομένων στην Εταιρία 
που προέρχονται από τις δύο αντιπροσωπευτικότερες 
δευτεροβάθμιες συνδικαλιστικές οργανώσεις, ο ένας 
των υπαλλήλων και ο άλλος των λιμενεργατών και 
εκλέγονται ο καθένας από την οργάνωσή του, σύμφωνα 
με τη διαδικασία που καθορίζεται στο άρθρο 6 παρ. 2 
εδ. γ' του ν. 2414/1996, όπως αυτό συμπληρώθηκε με 
το άρθρο 17 παρ. 1 του ν. 2469/1997, μέσα σε προθεσμία 
δύο μηνών αφότου ειδοποιηθεί η οικεία συνδικαλιστική 
οργάνωση από τον Υπουργό Εμπορικής Ναυτιλίας. Οι 
εκπρόσωποι που θα εκλεγούν πρέπει να εργάζονται 
στην Εταιρία. 

γ) Ένα μέλος υποδεικνυόμενο από την Οικονομική 
και Κοινωνική Επιτροπή (Ο.Κ.Ε.), που προέρχεται από 
φορείς σχετικούς με τις δραστηριότητες της Εταιρίας. 
Το υποδεικνυόμενο από την Ο.Κ.Ε. μέλος προτείνεται 
μέσα σε προθεσμία δύο μηνών αφότου ειδοποιηθεί η 
Ο.Κ.Ε. από τον Υπουργό Εθνικής Οικονομίας. 

δ) Έναν εκπρόσωπο του δήμου της έδρας της Ε¬ 
ταιρίας. 

ε) Δύο εκπροσώπους των μετόχων, που εκλέγονται 
από τη Γενική Συνέλευση. 

2. Η θητεία του Διοικητικού Συμβουλίου είναι πενταε¬ 
τής. 

3. Τα μέλη του Διοικητικού Συμβουλίου ανακαλούνται 
με την ίδια διαδικασία που ορίζονται ή εκλέγονται. 
Μέλος του Διοικητικού Συμβουλίου που αδικαιολόγητα 
απουσιάζει σε τρεις συνεχόμενες συνεδριάσεις του 
εκπίπτει της θέσης του και αντικαθίσταται από πρόσωπο 
που ορίζεται σύμφωνα με την παράγραφο 1. 

4. Αν μείνει κενή θέση Συμβούλου λόγω ανάκλησης, 
θανάτου, παραίτησης ή για οποιονδήποτε λόγο έκπτω¬ 
σης, ο αντικαταστάτης του ορίζεται για το υπόλοιπο 
της θητείας του σύμφωνα με την παράγραφο 1. 

5. Η αποζημίωση του Προέδρου και των Μελών του 
Διοικητικού Συμβουλίου καθορίζεται με απόφαση της 
Γενικής Συνέλευσης. 

Άρθρο 10 

Συγκρότηση Διοικητικού Συμβουλίου 

1. Με απόφαση του Διοικητικού Συμβουλίου, ο Πρόε¬ 
δρος όταν ελλείπει, απουσιάζει ή κωλύεται αναπληρώ¬ 
νεται από μέλος του Διοικητικού Συμβουλίου. 

2. Η μη εκλογή εκπροσώπου ή εκπροσώπων των 
εργαζομένων και η μη υπόδειξη από την Οικονομική 
και Κοινωνική Επιτροπή μέλους της μέσα στην προθε¬ 
σμία των δύο μηνών ως και η μη υπόδειξη του εκπρο¬ 
σώπου του Δήμου δεν παρακωλύει τη συγκρότηση και 
λειτουργία του Διοικητικού Συμβουλίου χωρίς τα μέλη 
αυτά. 

3. Χρέη γραμματέα του Διοικητικού Συμβουλίου ασκεί 
υπάλληλος της Εταιρίας, που ορίζεται, με τον αναπλη¬ 
ρωτή του, από τον Πρόεδρο. 

Αρθρο 11 

Λειτουργία του Διοικητικού Συμβουλίου 

1. Το Διοικητικό Συμβούλιο συγκαλείται με πρόσκληση 
του Προέδρου του στην έδρα της Εταιρίας και σε χρόνο 
που ορίζεται από αυτόν. Το Διοικητικό Συμβούλιο συ¬ 
νέρχεται τουλάχιστον μία φορά το μήνα. 

2. Το Διοικητικό Συμβούλιο συγκαλείται επίσης υπο- 
χρεωτικώς από τον Πρόεδρό του εντός δέκα (10) 
εργάσιμων ημερών από την επίδοση γραπτής αίτησης 
δύο (2) τουλάχιστον μελών του. Στην αίτηση προσδιο¬ 
ρίζονται τα θέματα που τα μέλη ζητούν να περιληφθούν 
στην ημερήσια διάταξη της συνεδρίασης. 

3. Η πρόσκληση, στην οποία αναγράφονται τα θέματα 
της ημερήσιας διάταξης, επιδίδεται με απόδειξη τρεις 
(3) τουλάχιστον εργάσιμες ημέρες πριν από την ημέρα 
της συνεδρίασης. Σε κατεπείγουσες περιπτώσεις, κατά 
την εκτίμηση του Προέδρου, η πρόσκληση, στην οποία 
γίνεται μνεία του κατεπείγοντος, μπορεί να επιδίδεται 
και την προηγούμενη της συνεδρίασης. Η διαδικασία 
και οι προθεσμίες αυτές δεν τηρούνται αν παρίστανται 
όλα τα μέλη του και κανείς δεν αντιλέγει στην πραγ¬ 
ματοποίηση της συνεδρίασης και τη λήψη απόφασης. 

4. Το Διοικητικό Συμβούλιο βρίσκεται σε απαρτία 
εφόσον παρίστανται τουλάχιστον έξι (6) μέλη του, 
μεταξύ των οποίων ο Πρόεδρος και ο Διευθύνων Σύμ¬ 
βουλος ή οι αναπληρωτές τους. Για την αντιπροσώ¬ 
πευση των μελών του Διοικητικού Συμβουλίου έχουν 
εφαρμογή οι διατάξεις του άρθρου 21 παρ. 3 και 4 του 
κ.ν. 2190/1920. Αν δεν έχουν οριστεί εκπρόσωποι των 
εργαζομένων, της Ο.Κ.Ε. ή του Δήμου απαιτείται απαρτία 
των δύο τρίτων (2/3) των εν ενεργεία μελών. 

5. Οι αποφάσεις του Διοικητικού Συμβουλίου λαμβά- 
νονται κατά πλειοψηφία των παρόντων μελών. 

6. Για την τήρηση πρακτικών των συζητήσεων και 
αποφάσεων του Διοικητικού Συμβουλίου εφαρμόζονται 
αναλόγως οι οικείες διατάξεις του κ.ν. 2190/1920 και 
η υποβολή τους γίνεται στο Υπουργείο Εμπορικής 
Ναυτιλίας και το Υπουργείο Εμπορίου. 

Άρθρο 12 

Αρμοδιότητες του Διοικητικού Συμβουλίου 

1. Το Διοικητικό Συμβούλιο είναι το ανώτατο όργανο 
διοίκησης της Εταιρίας και διαμορφώνει τη στρατηγική 
και την πολιτική ανάπτυξης της Εταιρίας, ενώ εποπτεύει, 
ελέγχει και διαχειρίζεται την περιουσία της. Αποφασίζει 
για όλα τα θέματα που αφορούν στην Εταιρία, μέσα 
στα πλαίσια του εταιρικού σκοπού με εξαίρεση εκείνα 
που, σύμφωνα με το νόμο ή το καταστατικό, ανήκουν 
στην αποκλειστική αρμοδιότητα άλλων οργάνων. 

2. Το Διοικητικό Συμβούλιο έχει ιδίως τις παρακάτω 
αρμοδιότητες: 

α) Συνάπτει δάνεια, παρέχει εγγυήσεις, αναλαμβάνει 
υποχρεώσεις, εκδίδει συναλλαγματικές, γραμμάτια εις 
διαταγήν, επιταγές, ομόλογα ή ομολογίες ή άλλα α¬ 
ξιόγραφα ή τίτλους για λογαριασμό της Εταιρίας. 

β) Παρέχει πιστώσεις ή δάνεια προς τρίτους, συνιστά 
εμπράγματες ασφάλειες επί κινητών ή ακινήτων τρίτων 
ή αποδέχεται προσωπικές εγγυήσεις για ασφάλεια των 
απαιτήσεων της Εταιρίας από τις ανωτέρω συναλλαγές. 

γ) Αναλαμβάνει κάθε εμπορική ή άλλη δραστηριότητα, 
διενεργεί κάθε υλική πράξη και καταρτίζει κάθε δικαιο- 
πραξία. 

δ) Καταρτίζει το Στρατηγικό Σχέδιο (Σ.Σ.) και το 
καταθέτει στην αρμόδια κατά τον Κανονισμό της Βουλής 
Επιτροπή, σύμφωνα με τις διατάξεις του ν. 2414/1996. 

ε) Καταρτίζει ή αναθεωρεί το Επιχειρησιακό Σχέδιο 
(Ε.Σ.) και το καταθέτει στην αρμόδια κατά τον Κανονισμό 


της Βουλής Επιτροπή, σύμφωνα με τις διατάξεις του 
ν. 2414/1996. 

στ) Προβαίνει σε περιορισμένης έκτασης αναμορφώ¬ 
σεις των Επιχειρησιακών Σχεδίων μετά την έγκρισή 
τους, με δική του ευθύνη σε επείγουσες περιπτώσεις, 
αν το κρίνει αναγκαίο για τη βελτίωση του αποτελέ¬ 
σματος της Εταιρίας. Στο τέλος της χρήσης και μαζί 
με την έκθεση πεπραγμένων υποβάλλει και αντίστοιχη 
έκθεση δικαιολόγησης των ανωτέρω αλλαγών. 

ζ) Συντάσσει ετήσια έκθεση πεπραγμένων που πε¬ 
ριέχει όλα τα οικονομικά στοιχεία που αφορούν στους 
εγκεκριμένους από το Επιχειρησιακό Σχέδιο και το 
Συμβόλαιο Διαχείρισης στόχους. Η έκθεση αυτή υπο¬ 
βάλλεται μέσα στους τρεις πρώτους μήνες του έτους 
στους Υπουργούς Εθνικής Οικονομίας και Εμπορικής 
Ναυτιλίας και κατατίθεται στην αρμόδια κατά τον Κα¬ 
νονισμό της Βουλής Επιτροπή. 

η) Καταρτίζει και υποβάλλει στην τακτική Γενική Συ¬ 
νέλευση τον ετήσιο προϋπολογισμό της Εταιρίας. 

θ) Καταρτίζει μετά το πέρας κάθε εταιρικής χρήσης 
και υποβάλλει στην τακτική Γ ενική Συνέλευση τις ετή¬ 
σιες οικονομικές καταστάσεις της Εταιρίας, οι οποίες 
περιλαμβάνουν τον απολογισμό εσόδων-εξόδων, τον 
ισολογισμό, το λογαριασμό των αποτελεσμάτων χρή- 
σεως, καθώς και κάθε άλλο στοιχείο που προβλέπεται 
από γενικές ή ειδικές διατάξεις. 

ι) Συγκαλεί τακτική ή έκτακτη Γενική Συνέλευση, 
όποτε αυτό προβλέπεται από το νόμο ή το καταστατικό 
ή όταν κρίνεται αναγκαίο. 

ια) Εισηγείται στη Γενική Συνέλευση όλα τα προς 
συζήτηση θέματα. 

ιβ) Αποφασίζει για την ίδρυση θυγατρικών εταιριών 
και τη συμμετοχή της Εταιρίας σε άλλες εταιρίες στο 
εσωτερικό και το εξωτερικό, σύμφωνα με το άρθρο 3 
του παρόντος. 

ιγ) Αποφασίζει για την ανάθεση σε ημεδαπά ή αλλο¬ 
δαπά φυσικά ή νομικά πρόσωπα μελετών, κατασκευών 
έργων, καθώς και παροχής υπηρεσιών. 

ιδ) Αποφασίζει για την εκποίηση περιουσιακών στοι¬ 
χείων, για την άσκηση αγωγών, για την παραίτηση από 
ασκηθείσες αγωγές, για άσκηση ενδίκων μέσων ή για 
παραίτηση από αυτά, για δικαστικούς ή εξώδικους συμ¬ 
βιβασμούς, καθώς και για σύναψη δανείων κάθε μορφής, 
δυναμένης της Εταιρίας να εκχωρεί για την ασφάλειά 
της, εν όλω ή εν μέρει, προσόδους της Εταιρίας και 
να παρέχει δικαιώματα υποθήκης επί ακινήτων της. 

ιε) Διαμορφώνει τη στρατηγική της Εταιρίας σε σχέση 
με τον ανταγωνισμό και εγκρίνει τις διεπιχειρησιακές 
συνεργασίες ή την κατάρτιση ειδικών συμφωνιών με 
στόχο την ενίσχυση της ανταγωνιστικής της θέσης 
στην ελληνική και τη διεθνή αγορά. 

ιστ) Αποφασίζει την τιμολογιακή πολιτική της Εταιρίας 
σύμφωνα και με την ισχύουσα νομοθεσία. Επίσης ε¬ 
γκρίνει τα πάσης φύσεως τιμολόγια της Εταιρίας, σύμ¬ 
φωνα με τους κανόνες της ανοικτής αγοράς με ελεύ¬ 
θερο ανταγωνισμό, λαμβανομένων υπόψη των κοινω¬ 
νικών κριτηρίων, όπως ορίζονται από την εκάστοτε 
ισχύουσα νομοθεσία. 

ιζ) Συντάσσει τον Κανονισμό Εσωτερικής Οργάνωσης 
και Λειτουργίας της Εταιρίας και το Γ ενικό Κανονισμό 
Προσωπικού, ύστερα από γνώμη των αντιπροσωπευτι¬ 
κότερων συνδικαλιστικών οργανώσεων των υπαλλήλων 
και των λιμενεργατών και πρόταση του Διευθύνοντος 
Συμβούλου. 

ιη) Εγκρίνει τον Κανονισμό Λειτουργίας του Συμβου¬ 
λίου Διεύθυνσης. 

ιθ) Αποφασίζει τους αναγκαίους για την εκτέλεση του 
σκοπού της Εταιρίας Κανονισμούς και Τιμολόγια. 

κ Εκπροσωπεί την εταιρία δικαστικώς και εξωδίκως. 

3. Το Διοικητικό Συμβούλιο, με απόφασή του, μπορεί 
να αναθέτει την άσκηση μέρους ή ορισμένων εξουσιών 
και αρμοδιοτήτων του, καθώς και τη διαχείριση, διοίκηση 
ή διεύθυνση υποθέσεων και της περιουσίας του στον 
Πρόεδρο, στο Διευθύνοντα Σύμβουλο, στο Συμβούλιο 
Διεύθυνσης ή στους Γενικούς Διευθυντές. 

4. Το Διοικητικό Συμβούλιο προσλαμβάνει το προσω¬ 
πικό τηρουμένων των διατάξεων του ν. 2190/1994 (ΦΕΚ 
28 Α). 

Αρθρο 13 

Ευθυνη των μελών του Διοικητικού Σ' μβουλΐου 

Τα μέλη του Διοικητικού Συμβουλίου ευθυνονται έναντι 
της Εταιρίας για κάθε πταίσμα τους κατά την άσκηση 
των καθηκόντων τους, σύμφωνα με τις διατάξεις των 
άρθρων 22α και 22β του κ.ν. 2190/1920. 

Άρθρο 14 

Διευθύνων Σύμβουλος 

1. Ο Διευθύνων Σύμβουλος είναι μέλος του Διοικητικού 
Συμβουλίου της Εταιρίας. Η ιδιότητά του δεν είναι 
ασυμβίβαστη με την ιδιότητα του Προέδρου του Διοι¬ 
κητικού Συμβουλίου. Ο Διευθύνων Σύμβουλος προίστα- 
ται όλων των υπηρεσιών της Εταιρίας, διευθύνει το 
έργο της, λαμβάνει τις αναγκαίες αποφάσεις μέσα στα 
πλαίσια των διατάξεων που διέπουν τη λειτουργία της 
Εταιρίας, του Συμβολαίου Διαχείρισης, των εγκεκριμέ¬ 
νων προγραμμάτων και προϋπολογισμών και του Στρα¬ 
τηγικού και Επιχειρησιακού Σχεδίου. 

2. Ο Διευθύνων Σύμβουλος προσλαμβάνεται για χρο¬ 
νικό διάστημα πέντε (5) ετών με εισήγηση του Διοικη¬ 
τικού Συμβουλίου της Εταιρίας και μετά από δημόσια 
προκήρυξη της θέσης. Η πρόσληψή του γίνεται με κοινή 
απόφαση των Υπουργών Εθνικής Οικονομίας και Εμπο¬ 
ρικής Ναυτιλίας, με την οποία ορίζεται και η αμοιβή 
του. Τα ελάχιστα απαιτούμε να προσόντα για την κα¬ 
τάληψη της θέσης του Διευθύνοντα Συμβούλου και η 
διαδικασία πρόσληψής του ορίζονται από το άρθρο 7 
του ν. 2414/1996, όπως τροποποιήθηκε και ισχύει. 

3. Με κοινή απόφαση των Υπουργών Εθνικής Οικο¬ 
νομίας και Εμπορικής Ναυτιλίας, η σύμβαση του Διευ- 
θύνοντος Συμβούλου μπορεί να καταγγελθεί και ο διο¬ 
ρισμός του να ανακληθεί, αν συντρέχει σπουδαίος 
λόγος. 

4. Ο Διευθύνων Σύμβουλος έχει τις παρακατω κατα¬ 
στατικές αρμοδιότητες και όσες άλλες του αναθέτει 
εκάστοτε το Διοικητικό Συμβούλιο: 

α) Υποβάλλει στο Διοικητικό Συμβούλιο τις προτάσεις 
και εισηγήσεις που απαιτούνται για την πραγματοποίηση 
των σκοπών που ορίζονται στο καταστατικό και προ- 
βλέπονται στο Επιχειρησιακό και Στρατηγικό Σχέδιο, 
καθώς και στο Συμβόλαιο Διαχείρισης. 

β) Αποφασίζει την κατάρτιση συμβάσεων αντικειμένου 
μέχρι του ποσού εκείνου που ορίζει με απόφασή του 
το Διοικητικό Συμβούλιο. 

γ) Εκτελεί τις αποφάσεις του Διοικητικού Συμβουλίου. 

δ) Αποφασίζει για τα θέματα προσωπικού της Εταιρίας 
σύμφωνα με τις ρυθμίσεις του Γενικού Κανονισμού 
Προσωπικού της Εταιρίας, των συμβατικών υποχρεώ¬ 
σεων και των υποχρεώσεων που προκύπτουν από το 
Συμβόλαιο Διαχείρισης. 

ε) Λαμβάνει όλα τα απαραίτητα μέτρα για την ανα¬ 
βάθμιση και αξιοποίηση του προσο3πικού, προτεϊνοντας 
στο Διοικητικό Συμβούλιο, για έγκριση, την κατάρτιση 
των αναγκαίων, κατά την κρίση του, νέων κανονισμών 
προσωπικού, οργανογραμμάτων, προγραμμάτων εκπαί¬ 


δευσης και επιμόρφωοής του. 

5. Ο Διευθύνων Σύμβουλος όταν ελλείπει, απουσιάζει 
ή κωλύεται αναπληρώνεται στα καθήκοντά του από 
άλλο μέλος του Διοικητικού Συμβουλίου ή από έναν 
από τους Γ ενικούς Διευθυντές ή Διευθυντές της Εται¬ 
ρίας, που ορίζεται με απόφαση του Διοικητικού Συμ¬ 
βουλίου, μετά από πρόταση του Διευθύνοντος Συμβού¬ 
λου. 

Άρθρο 15 

Συμβούλιο Διεύθυνσης - Γενικοί Διευθυντές 

1. Στο Συμβούλιο Διεύθυνσης μετέχουν ως Πρόεδρος 
ο Διευθύνων Σύμβουλος και οι Γ ενικοί Διευθυντές. 

2. Οι Γενικοί Διευθυντές είναι ανώτατα στελέχη της 
Εταιρίας, επιλέγονται μεταξύ εξειδικευμένων οτελεχών 
διοίκησης, του προσωπικού της Εταιρίας ή εκτός αυτού. 
Προίστανται αυτοτελών τομέων δράσης της Εταιρίας 
και παρίστανται, εφόσον κληθούν, στις συνεδριάσεις 
του Διοικητικού Συμβουλίου χωρίς δικαίωμα ψήφου, και 
μπορεί να εισηγούνται προς αυτό τα προς συζήτηση 
θέματα της αρμοδιότητάς τους μετά από πρόταση του 
Διευθύνοντος Συμβούλου. 

3. Η αναγκαιότητα διορισμού Γενικών Διευθυντών 
υπόκειται στην κρίση του Διοικητικού Συμβουλίου, το 
οποίο καθορίζει τον αριθμό, τις αρμοδιότητες και τις 
αποδοχές τους. Οι Γενικοί Διευθυντές ορίζονται και 
ανακαλούνται οποτεδήποτε ελευθέρως από το Διοικη¬ 
τικό Συμβούλιο, μετά από πρόταση του Διευθύνοντος 
Συμβούλου. 

4. Οι Γενικοί Διευθυντές, εάν προέρχονται από το 
προσωπικό της Εταιρίας, επανέρχονται στη θέση που 
κατείχαν πριν τον ορισμό τους στη θέση του Γενικού 
Διευθυντή, όταν λήξει η θητεία τους. Στην ίδια θέση 
επανέρχονται και αν παραιτηθούν ή για οποιονδήποτε 
λόγο αποχωρήσουν πριν τη λήξη της θητείας τους. Ο 
χρόνος θητείας στη θέση του Γ ενικού Διευθυντή θεω¬ 
ρείται χρόνος πραγματικής υπηρεσίας στην Εταιρία για 
κάθε συνέπεια. 

Άρθρο 16 

Αρμοδιότητες του Συμβουλίου Διεύθυνσης 

Αρμοδιότητες του Συμβουλίου Διεύθυνσης είναι: 

α) Ο συντονισμός και η εξασφάλιση της απαραίτητης 
συνοχής και λειτουργίας της Εταιρίας. 

β) Η επίλυση σημαντικών προβλημάτων τρέχουσας 
διαχείρισης. 

γ) Η λήψη αποφάσεων για προμήθειες ή αναθέσεις 
έργων μέχρι το όριο του χρηματικού ποσού που θέτει 
το Διοικητικό Συμβούλιο. 

δ) Η άσκηση κάθε άλλης αρμοδιότητας που του έχει 
ανατεθεί από το Διοικητικό Συμβούλιο. 

ε) Η πρόταση στο Διοικητικό Συμβούλιο για την έκδοση 
των αναγκαίων Κανονισμών και Τιμολογίων. 

ΚΕΦΑΛΑΙΟ ΤΕΤΑΡΤΟ 
ΓΕΝΙΚΗ ΣΥΝΕΛΕΥΣΗ 

Άρθρο 17 

Αρμοδιότητες της Γενικής Συνέλευσης 

1. Η Γενική Συνέλευση των μετόχων της Εταιρίας 
είναι το ανώτατο όργανο αυτής και αποφασίζει για κάθε 
υπόθεση της Εταιρίας, εκτός αν ορίζεται διαφορετικά 
στο νόμο ή στο παρόν καταστατικό. 

2. Η Γενική Συνέλευση είναι η μόνη αρμόδια να 
αποφασίζει επί των ακόλουθων θεμάτων: 

α) Τροποποίηση του καταστατικού, συμπεριλαμβανο¬ 
μένων και των αυξήσεων ή μειώσεων του εταιρικού 

κεφαλαίου. 

β) Διάλυση, παράταση της διάρκειας, συγχώνευση, 
διάσπαση, μετατροπή και αναβίωση της Εταιρίας. 

γ) Εκλογή μελών του Διοικητικού Συμβουλίου, σύμ¬ 
φωνα με το άρθρο 9, και των Ελεγκτών. 

δ) Έγκριση των ετήσιων λογαριασμών (ετήσιων οι¬ 
κονομικών καταστάσεων) της Εταιρίας, 
ε) Διάθεση των ετήσιων κερδών, 
στ) Έκδοση ομολογιακού δανείου, 
ζ) Απαλλαγή του Διοικητικού Συμβουλίου και των 
Ελεγκτών από κάθε ευθύνη, 
η) Διορισμό εκκαθαριστών. 

θ) Εγερση αγωγών κατά των μελών του Διοικητικού 
Συμβουλίου και των ελεγκτών σε περίπτωση παραβά- 
σεως των εκ του νόμου καθηκόντων τους. 

Αρθρο 18 

Σύγκληση Γενικής Συνέλευσης 

1. Η Γενική Συνέλευση συγκαλείται από το Διοικητικό 
Συμβούλιο και συνέρχεται, στην έδρα της Εταιρίας, 
τακτικώς μία φορά το χρόνο και μέσα σε έξι (6) μήνες 
από το τέλος της εταιρικής χρήσης. 

2. Η Γ ενική Συνέλευση συνέρχεται και εκτάκτως 
οποτεδήποτε το Διοικητικό Συμβούλιο κρίνει αυτό α¬ 
ναγκαίο, όταν το ζητήσουν μέτοχοι που εκπροσωπούν 
το ένα δέκατο του κεφαλαίου ή οι ελεγκτές, καθώς και 
στις προβλεπόμενες από το νόμο ή το καταστατικό 
περιπτώσεις. 

3. Όταν μέτοχοι που εκπροσωπούν το ένα δέκατο 
του κεφαλαίου ή οι ελεγκτές ζητήσουν τη σύγκληση 
έκτακτης Γ ενικής Συνέλευσης, το Διοικητικό Συμβούλιο 
υποχρεούται εντός δέκα (10) ημερών από την επίδοση 
της αίτησης στον Πρόεδρο αυτού, να συγκαλέσει αυτήν 
με θέμα ημερήσιας διάταξης το θέμα που περιέχεται 
στην αίτηση. 

4. Κατ' εξαίρεση, η Γ ενική Συνέλευση επιτρέπεται να 
συνέρχεται και σε άλλο τόπο, εκτός της έδρας της 
Εταιρίας, ύστερα από άδεια του Υπουργείου Ανάπτυξης 
(Νομαρχίες) και χωρίς την άδεια που προβλέπεται από 
το άρθρο 25 του κ.ν. 2190/1920. 

5. Στη Γ ενική Συνέλευση, εφόσον η ίδια δεν απο¬ 
φασίζει διαφορετικά, προεδρεύει ο Πρόεδρος του Διοι¬ 
κητικού Συμβουλίου και καθήκοντα Γραμματέα ασκεί 
υπάλληλος της Εταιρίας, που ορίζεται από τον Πρόεδρο. 

6. Στη Γενική Συνέλευση συζητούνται και αποφασί- 
ζονται μόνο θέματα που αναγράφονται στην ημερήσια 
διάταξη. Οι συζητήσεις και οι αποφάσεις της Γενικής 
Συνέλευσης καταχωρούνται, σε περίληψη, σε ειδικό 
βιβλίο πρακπκών και υπογράφονται από τον Πρόεδρο 
και το Γραμματέα της Γενικής Συνέλευσης. Τα αντί¬ 
γραφα και τα αποσπάσματα των πρακτικών επικυρώ¬ 
νονται από τον Πρόεδρο του Διοικητικού Συμβουλίου 
ή τον αναπληρωτή του. 

Αρθρο 19 

Πρόσκληση της Γενικής Συνέλευσης 

1. Η Γενική Συνέλευση, πλην των επαναληπτικών 
συνελεύσεων και των εξομοιουμένων με αυτές, καλείται 
είκοσι (20) τουλάχιστον ημέρες προ της οριζόμενης 
για τη συνεδρίαση αυτής ημέρα, υπολογιζομένων και 
των εξαιρετέων ημερών. Η ημέρα της δημοσίευσης της 
πρόσκλησης της Γ ενικής Συνέλευσης και η ημέρα της 
συνεδρίασης αυτής δεν υπολογίζονται. 

2. Η πρόσκληση της Γενικής Συνέλευσης περιλαμ¬ 
βάνει τουλάχιστον το οίκημα, τη χρονολογία και την 
ώρα της συνεδρίασης, καθώς και τα θέματα της ημε¬ 


ρήσιας διάταξης με σαφήνεια. 

3. Η πρόσκληση της Γενικής Συνέλευσης τοιχοκολ- 
λάται σε εμφανή θέση των κεντρικών γραφείων της 
Εταιρίας και δημοσιεύεται ως εξής; 

α) Στο Τεύχος Ανωνύμων Εταιριών και Εταιριών Πε¬ 
ριορισμένης Ευθύνης της Εφημερίδας της Κυβερνή- 
σεως, σύμφωνα με το άρθρο 3 του από 16 Ιανουάριου 
1930 προεδρικού διατάγματος 'περί Δελτίου Ανωνύμων 
Εταιριών , δέκα (10) τουλάχιστον ημέρες πριν τη Γενική 
Συνέλευση. 

β) Σε μία ημερήσια πολιτική εφημερίδα που εκδίδεται 
στην Αθήνα, έχει ευρεία κυκλοφορία σε ολόκληρη τη 
χώρα και επιλέγεται από τις εφημερίδες του άρθρου 3 
του ν.δ. 3757/1957, όπως ισχύει, είκοσι (20) τουλάχιστον 
ημέρες πριν τη Γενική Συνέλευση και. 

γ) Σε μία ημερήσια οικονομική εφημερίδα από εκείνες 
που εκδίδονται έξι (6) ημέρες την εβδομάδα επί τρία 
συνεχή έτη ως αμιγώς οικονομικές εφημερίδες, έχουν 
ημερήσια κυκλοφορία, καθ' όλη την τριετία, πέντε του¬ 
λάχιστον χιλιάδων φύλλων και εφόσον πληρούν τις 
προϋποθέσεις που καθορίζονται με κοινή απόφαση των 
αρμόδιων Υπουργών, προκειμένου για το χαρακτηρισμό 
εφημερίδας ως οικονομικής, είκοσι (20) τουλάχιστον 
ημέρες πριν τη Γενική Συνέλευση. 

δ) Σε μία ημερήσια πολιτική εφημερίδα που εκδίδεται 
στην έδρα της Εταιρίας. 

4. Πριν από την προθεσμία αυτή των είκοσι (20) 
τουλάχιστον ημερών, η πρόσκληση για τη σύγκληση 
της Γ ενικής Συνέλευσης γνωστοποιείται στα Υπουργεία 
Εθνικής Οικονομίας και Οικονομικών και Εμπορικής 
Ναυτιλίας, καθώς και στη Διεύθυνση Εμπορίου της 
αρμόδιας Νομαρχίας. 

5. Στις περιπτώσεις επαναληπτικών Γενικών Συνε¬ 
λεύσεων οι παραπάνω προθεσμίες συντέμνονται στο 
μισό. 

6. Το Διοικητικό Συμβούλιο της Εταιρίας έχει την 
υποχρέωση δέκα (10) ημέρες πριν από την τακτική 
Γενική Συνέλευση να δίνει σε κάθε μέτοχο, που το 
ζητάει, τις ετήσιες οικονομικές καταστάσεις της, αντί¬ 
τυπο της έκθεσης πεπραγμένων αυτού, καθώς και της 
έκθεσης των Ελεγκτών. 

7. Πρόσκληση για σύγκληση Γενικής Συνέλευσης δεν 
απαιτείται στην περίπτωση κατά την οποία στη Συνέ¬ 
λευση παρίστανται ή αντιπροσωπεύονται μέτοχοι που 
εκπροσωπούν το σύνολο του μετοχικού κεφαλαίου και 
κανείς από αυτούς δεν αντιλέγει στην πραγματοποίησή 
της και στη λήψη αποφάσεων. 

Αρθρο 20 

Εάν δεν επιτευχθεί απαρτία, η Γενική Συνέλευση 
συνέρχεται εκ νέου μέσα σε είκοσι (20) ημέρες από 
της χρονολογίας της ματαιωθείσας συνεδρίασης, προ¬ 
σκαλούμενη για το σκοπό αυτόν πριν από δέκα (10) 
τουλάχιστον ημέρες. Σχετικά με τα θέματα απαρτίας 
και πλειοψηφίας της Γενικής Συνέλευσης ισχύουν οι 
διατάξεις των άρθρων 29 παρ. 1-4 και 31 παρ. 1 και 
2 του κ.ν. 2190/1920. 

ΚΕΦΑΛΑΙΟ ΠΕΜΠΤΟ 

ΕΤΑΙΡΙΚΗ ΧΡΗΣΗ - ΕΛΕΓΚΤΕΣ - ΕΤΗΣΙΟΙ 
ΛΟΓΑΡΙΑΣΜΟΙ - ΛΟΓΟΙ ΛΥΣΗΣ ΤΗΣ ΕΤΑΙΡΙΑΣ - 
ΕΚΚΑΘΑΡΙΣΗ 

Αρθρο 21 
Εταιρική χρήση 

Η εταιρική χρήση έχει διάρκεια δώδεκα (12) μηνών, 

αρχίζει την 1η Ιανουάριου και λήγει την 31η Δεκεμβρίου 
κάθε έτους. Κατ' εξαίρεση, η πρώτη εταιρική χρήση 
αρχίζει από την πρώτη του επόμενου μήνα από την 
έναρξη ισχύος του παρόντος και λήγει την 31η Δε¬ 
κεμβρίου 2000. 

Άρθρο 22 

Ελεγκτές 

1. Για να λάβει η Γενική Συνέλευση εγκύρως απόφαση 
σχετικά με τους ετήσιους λογαριασμούς (ετήσιες οικο¬ 
νομικές καταστάσεις) της Εταιρίας θα πρέπει αυτοί 
προηγουμένως να έχουν ελεγχθεί σύμφωνα με τις 
σχετικές διατάξεις του κ.ν. 2190/1920. 

2. Η τακτική Γενική Συνέλευση εκλέγει κάθε χρόνο 
τους κατά τον κ.ν. 2190/1920 Ελεγκτές της επόμενης 
εταιρικής χρήσης, από το Σώμα Ορκωτών Ελεγκτών, 
με ισάριθμους αναπληρωτές τους και ορίζει ταυτόχρονα 
την αμοιβή τους. 

3. Εντός πέντε (5) ημερών από τη συνεδρίαση της 
Γενικής Συνέλευσης, που όρισε τους Ελεγκτές, πρέπει 
να γίνει από την Εταιρία η ανακοίνωση προς αυτούς 
του διορισμού τους. Εφόσον οι Ελεγκτές δεν αποποιη¬ 
θούν το διορισμό τους εντός προθεσμίας πέντε (5) 
ημερών, θεωρούνται ότι τον αποδέχτηκαν και έχουν 
όλες τις ευθύνες και υποχρεώσεις που καθορίζονται 
από τον κ.ν. 2190/1920. 

Άρθρο 23 

Ετήσιες Οικονομικές Καταστάσεις 

1. Στο τέλος κάθε εταιρικής χρήσης το Διοικητικό 
Συμβούλιο καταρτίζει τις ετήσιες οικονομικές καταστά¬ 
σεις και την έκθεση διαχείρισης, σύμφωνα με τις δια¬ 
τάξεις των άρθρων 42α, 42β, 42γ, 42δ, 42ε, 43, 43α, 
43β, 111 και 112 του κ.ν. 2190/1920, όπως τροποποιή¬ 
θηκε και ισχύει. Οι ετήσιες οικονομικές καταστάσεις, 
ήτοι, ο ισολογισμός, ο λογαριασμός “αποτελέσματα 
χρήσεως\ ο "πίνακας διαθέσεως αποτελεσμάτων" και 
το προσάρτημα, υποβάλλονται για έγκριση στην τακτική 
Γενική Συνέλευση και συνοδεύονται: α) από την έκθεση 
του Διοικητικού Συμβουλίου, σύμφωνα με το άρθρο 43α 
του κ.ν. 2190/1920 και β) από την έκθεση των Ελεγκτών. 

2. Για να ληφθεί εγκύρως απόφαση από τη Γενική 
Συνέλευση επί των ετήσιων οικονομικών καταστάσεων 
της Εταιρίας, που έχουν εγκριθεί από το Διοικητικό 
Συμβούλιο, πρέπει αυτές να έχουν θεωρηθεί από: 

α) τον Πρόεδρο του Διοικητικού Συμβουλίου ή τον 
αναπληρωτή του, 

β) το Διευθύνοντα Σύμβουλο και 

γ) τον υπεύθυνο για τη διεύθυνση του λογιστηρίου 
της Εταιρίας. 

Τα παραπάνω πρόσωπα, σε περίπτωση διαφωνίας ως 
προς τη νομιμότητα του τρόπου κατάρτισης των οικο¬ 
νομικών καταστάσεων, οφείλουν να εκθέσουν εγγράφως 
τις αντιρρήσεις τους στη Γενική Συνέλευση. 

3. Οι ετήσιες οικονομικές καταστάσεις με τις σχετικές 
εκθέσεις του Διοικητικού Συμβουλίου και των Ελεγκτών 
υποβάλλονται από την Εταιρία στην αρμόδια για θέματα 
εποπτείας των Ανωνύμων Εταιριών υπηρεσία είκοσι (20) 
τουλάχιστον ημέρες πριν από τη συνεδρίαση της Γε¬ 
νικής Συνέλευσης. 

4. Το Διοικητικό Συμβούλιο της Εταιρίας οφείλει να 
δημοσιεύει τον ισολογισμό, το λογαριασμό “αποτελέ¬ 
σματα χρήσεως' και τον “πίνακα διαθέσεως αποτελε¬ 
σμάτων· μαζί με το σχετικό πιστοποιητικό ελέγχου των 
Ελεγκτών είκοσι (20) τουλάχιστον ημέρες πριν από τη 
συνεδρίαση της Γενικής Συνέλευσης: α) Στο Τεύχος 
Ανωνύμων Εταιριών και Εταιριών Περιορισμένης Ευθύ¬ 


νης της Εφημερίδας της Κυβερνήσεως, σύμφωνα με 
το άρθρο 3 του από 16 Ιανουάριου 1930 προεδρικού 
διατάγματος “περί Δελτίου Ανωνύμων Εταιριών', β) Σε 
μία ημερήσια πολιτική εφημερίδα που εκδίδεται στην 
Αθήνα, έχει ευρεία κυκλοφορία σε ολόκληρη τη χώρα 
και επιλέγεται από τις εφημερίδες του άρθρου 3 του 
ν.δ. 3757/1957, όπως ισχύει, γ) Σε μία ημερήσια οικο¬ 
νομική εφημερίδα από εκείνες που εκδίδονται έξι (6) 
ημέρες την εβδομάδα επί τρία συνεχή έτη ως αμιγώς 
οικονομικές εφημερίδες, έχουν ημερήσια κυκλοφορία, 
καθ' όλη την τριετία, πέντε τουλάχιστον χιλιάδων φύλ¬ 
λων, και εφόσον πληρούν τις προϋποθέσεις που κα¬ 
θορίζονται με κοινή απόφαση των αρμόδιων Υπουργών, 
προκειμένου για το χαρακτηρισμό εφημερίδας ως οι¬ 
κονομικής, δ) Σε μία ημερήσια πολιτική εφημερίδα που 
εκδίδεται στην έδρα της Εταιρίας. 

5. Μέσα σε είκοσι (20) ημέρες από την έγκριση των 
οικονομικών καταστάσεων από την τακτική Γ ενική Συ¬ 
νέλευση, μαζί με το επικυρωμένο αντίγραφο των πρα¬ 
κτικών της Γενικής Συνέλευσης, υποβάλλεται στην αρ¬ 
μόδια για θέματα εποπτείας των Ανωνύμων Εταιρειών 
υπηρεσία και αντίτυπο των εγκεκριμένων οικονομικών 
καταστάσεων. 

Άρθρο 24 

Λόγοι λύσης της Εταιρίας 

Η Εταιρία λύεται: 

α) Με τη λήξη του χρόνου διάρκειάς της, εκτός εάν 
με απόφαση της Γενικής Συνέλευσης των μετόχων της 
Εταιρίας έχει αποφασισθεί η παράταση του χρόνου 
διάρκειας της Εταιρίας. 

β) Με απόφαση της Γενικής Συνέλευσης, μετά από 
πρόταση του Διοικητικού Συμβουλίου, που λαμβάνεται 
με την αυξημένη απαρτία και πλειοψηφία των άρθρων 
29 παρ. 3 και 31 παρ. 2 του κ.ν. 2190/1920 και 

γ) Όταν η Εταιρία κηρυχθεί σε κατάσταση πτώχευσης. 

Άρθρο 25 

Εκκαθάριση 

1. Εκτός από την περίπτωση της πτώχευσης, τη λύση 
της Εταιρίας ακολουθεί η εκκαθάριση. Αν η Εταιρία 
λυθεί λόγω παρόδου του χρόνου της διάρκειάς της, ο 
Διευθύνων Σύμβουλος αυτής εκτελεί χρέη εκκαθαριστή 
μέχρι το διορισμό εκκαθαριστών από τη Γενική Συνέ¬ 
λευση. Αν η Εταιρία λυθεί μετά από απόφαση της 
Γενικής Συνέλευσης, η Γενική Συνέλευση με την ίδια 
απόφαση ορίζει και τους εκκαθαριστές. 

2. Οι εκκαθαριστές, που ορίζονται από τη Γενική 
Συνέλευση μπορεί να είναι δύο (2) έως τέσσερις (4). 
Ως προς τη δημοσιότητα του διορισμού τους εφαρμό¬ 
ζονται οι οικείες διατάξεις του κ.ν. 2190/1920. Οι 
εκκαθαριστές ασκούν όλες τις συναφείς με τη διαδικασία 
και το σκοπό της εκκαθάρισης αρμοδιότητες του Διοι¬ 
κητικού Συμβουλίου, σύμφωνα με τις αποφάσεις της 
Γενικής Συνέλευσης. 

3. Ο διορισμός των εκκαθαριστών συνεπάγεται αυ¬ 
τοδικαίως την παύση των εξουσιών των μελών του 
Διοικητικού Συμβουλίου, του Διευθύνοντος Συμβούλου, 
του Συμβουλίου Διεύθυνσης και των Γενικών Διευθυ¬ 
ντών. 

4. Οι εκκαθαριστές που ορίζονται από τη Γενική 
Συνέλευση οφείλουν, μόλις αναλάβουν τα καθήκοντά 
τους, να διενεργήσουν απογραφή της εταιρικής πε¬ 
ριουσίας και να δημοσιεύσουν στον τύπο και στο Τεύχος 
Ανωνύμων Εταιρειών και Εταιρειών Περιορισμένης Ευ¬ 
θύνης της Εφημερίδας της Κυβερνήσεως ισολογισμό, 




618 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


αντίγραφο του οποίου υποβάλλεται στην αρμόδια για 
θέματα εποπτείας των Ανωνύμων Εταιρειών υπηρεσία. 
Την ίδια υποχρέωση έχουν οι εκκαθαριστές όταν λήξει 
η εκκαθάριση. 

5. Η Γενική Συνέλευση διατηρεί όλες τις αρμοδιότητες 
και εξουσίες της κατά τη διάρκεια της εκκαθάρισης. Οι 
ισολογισμοί της εκκαθάρισης εγκρίνονται από τη Γ ενική 
Συνέλευση, που αποφασίζει και για την απαλλαγή των 
εκκαθαριστών από κάθε ευθύνη. Στη Γενική Συνέλευση 
υποβάλλονται κάθε έτος τα αποτελέσματα της εκκα¬ 
θάρισης και έκθεση περί των αιτίων που παρεμπόδισαν 
την αποπεράτωση αυτής. Ως προς τη δημοσιότητα του 
τελικού ισολογισμού εφαρμόζονται οι οικείες διατάξεις 
του κ.ν. 2190/1920. 

ΚΕΦΑΛΑΙΟ ΕΚΤΟ 

ΣΤΡΑΤΗΓΙΚΟ ΚΑΙ ΕΠΙΧΕΙΡΗΣΙΑΚΟ ΣΧΕΔΙΟ - 
ΣΥΜΒΟΛΑΙΟ ΔΙΑΧΕΙΡΙΣΗΣ - 
ΑΠΑΓΟΡΕΥΣΗ ΑΝΤΑΓΩΝΙΣΜΟΥ 

Άρθρο 26 

Στρατηγικό και Επιχειρησιακό Σχέδιο 

Η Εταιρία υποχρεούται να καταρτίζει σύμφωνα με το 
άρθρο 3 του ν. 2414/1996, όπως εκάστοτε ισχύει: α) 
Το Στρατηγικό Σχέδιο (Σ.Σ.), που καθορίζει, στο πλαίσιο 
της γενικότερης κυβερνητικής πολιτικής, τους μακρο¬ 
χρόνιους βασικούς στόχους για την εκπλήρωση των 
σκοπών της Εταιρίας και τις μεθόδους πραγματοποίησής 
τους, β) Το Επιχειρησιακό Σχέδιο (Ε.Σ.) με διάρκεια 
τριών (3) έως πέντε (5) ετών. Το Επιχειρησιακό Σχέδιο 
εξειδικεύει τους στόχους του Στρατηγικού Σχεδίου και 
τις μεθόδους πραγματοποίησής τους για καθένα από 
τα έτη της διάρκειάς του. 

Το Στρατηγικό και το Επιχειρησιακό Σχέδιο υποβάλ¬ 
λονται από το Διοικητικό Συμβούλιο της Εταιρίας στους 
Υπουργούς Εθνικής Οικονομίας και Εμπορικής Ναυτι¬ 
λίας, εγκρίνονται με απόφασή τους και κατατίθενται 
στην αρμόδια κατά τον Κανονισμό της Βουλής Επιτροπή. 

Το Επιχειρησιακό Σχέδιο μπορεί να αναθεωρείται, με 
τον ίδιο τρόπο που καταρτίζεται και εγκρίνεται. Σε 
επείγουσες περιπτώσεις το Διοικητικό Συμβούλιο της 
Εταιρίας μπορεί, αν το κρίνει αναγκαίο για τη βελτίωση 
της αποτελεσματικότητας της επιχείρησης, να προβαί¬ 
νει, με δική του ευθύνη, σε περιορισμένης έκτασης 
αναμόρφωση του Επιχειρησιακού Σχεδίου. 

Η υποχρέωση υποβολής του Στρατηγικού και του 
Επιχειρησιακού Σχεδίου δεν αναιρεί την υποχρέωση 
υποβολής του προϋπολογισμού, του απολογισμού, του 
λογαριασμού αποτελεσμάτων χρήσεως, καθώς και κάθε 
άλλου στοιχείου που προβλέπεται από τις γενικές ή 
ειδικές διατάξεις. 

Σε περίπτωση που η Εταιρία έχει ιδρύσει θυγατρική 
εταιρία, υποβάλλει, εκτός των αναφερομένων στην προ¬ 
ηγούμενη παράγραφο, και ενοποιημένους λογαριασμούς 
της σύμφωνα με τις ισχύουσες διατάξεις. 

Άρθρο 27 

Συμβόλαιο Διαχείρισης - Έλεγχος της τήρησής του 

Μεταξύ του Προέδρου του Διοικητικού Συμβουλίου 
και του Διευθύνοντος Συμβούλου της Εταιρίας αφ' ενός, 
και του Ελληνικού Δημοσίου, εκπροσωπουμένου από 
τους Υπουργούς Εθνικής Οικονομίας και Εμπορικής 
Ναυτιλίας, αφ' ετέρου, συνάπτεται το κατά το άρθρο 
4 του ν. 2414/1996, όπως εκάστοτε ισχύει, "Συμβόλαιο 
Διαχείρισης", στο οποίο καθορίζονται με λεπτομέρειες 
και στο-πλαίσιο του Στρατηγικού και του Επιχειρησιακού 


Σχεδίου οι στόχοι που ο Πρόεδρος του Διοικητικού 
Συμβουλίου και ο Διευθύνων Σύμβουλος αναλαμβάνουν 
να εκπληρώσουν κατά τη διάρκεια της θητείας τους. 

Το Συμβόλαιο Διαχείρισης κατατίθεται στην αρμόδια 
κατά τον Κανονισμό της Βουλής Επιτροπή. , 

Αν διαπιστωθεί σοβαρή απόκλιση των μεγεθών ή του 
χρόνου πραγματοποίησης των στόχων, που δεν δικαιο¬ 
λογείται επαρκώς ή αν συντρέχει άλλος σπουδαίος 
λόγος, με κοινή απόφαση των Υπουργών Εθνικής Οι¬ 
κονομίας και Εμπορικής Ναυτιλίας, δύνανται να καταγ¬ 
γελθούν το Συμβόλαιο Διαχείρισης και οι συμβάσεις του 
Προέδρου του Διοικητικού Συμβουλίου και του Διευθύ- 
νοντος Συμβούλου και να ανακληθεί ο διορισμός τους. 

Μετά από το διορισμό νέου Προέδρου και Διευθύ- 
νοντος Συμβούλου συντάσσεται νέο Συμβόλαιο Διαχεί¬ 
ρισης μεταξύ αυτών και του Ελληνικού Δημοσίου, σύμ¬ 
φωνα με το παρόν άρθρο. 

Άρθρο 28 

Απαγόρευση ανταγωνισμού 

Απαγορεύεται στα μέλη του Διοικητικού Συμβουλίου, 
στους Γενικούς Διευθυντές, καθώς και στους Διευθυ¬ 
ντές της Εταιρίας να ενεργούν κατ' επάγγελμα, χωρίς 
την άδεια της Γενικής Συνέλευσης, για δικό τους 
λογαριασμό ή για λογαριασμό τρίτων, πράξεις συναφείς 
προς τους σκοπούς της Εταιρίας ή να είναι μέλη 
Διοικητικού Συμβουλίου, διευθυντικά στελέχη, υπάλληλοι 
ή αντιπρόσωποι εταιριών που έχουν συναφείς σκοπούς 
με αυτούς που επιδιώκει η Εταιρία, καθώς και να 
μετέχουν ως ομόρρυθμοι εταίροι σε εταιρίες που επι¬ 
διώκουν τέτοιους σκοπούς. 

ΚΕΦΑΛΑΙΟ ΕΒΔΟΜΟ 
ΓΕΝΙΚΕΣ ΔΙΑΤΑΞΕΙΣ 

Άρθρο 29 

1. Το παρόν Καταστατικό κωδικοποιείται με απόφαση 
της Γενικής Συνέλευσης της Εταιρίας. 

2. Για όσα θέματα δεν προβλέπει το παρόν ισχύουν 
οι διατάξεις του κ.ν. 2190/1920 και συμπληρωματικά οι 
διατάξεις του ν. 2414/1996, καθώς και του ν.δ. 2551/ 
1953, όπως κάθε φορά ισχύουν. 

Άρθρο 30 

Μέχρι τη συγκρότηση του Διοικητικού Συμβουλίου της 
Εταιρίας Ο.Λ.Θ. Α.Ε. και το διορισμό του Διευθύνοντος 
Συμβούλου, σύμφωνα με τις διατάξεις του ν. 2414/1996 
και του παρόντος, το υφιστάμενο Διοικητικό Συμβούλιο 
και ο προϊστάμενος Υπηρεσιών του Οργανισμού Λιμένος 
Θεσσαλονίκης, ως νομικού προσώπου δημοσίου δικαίου, 
εξακολουθούν αντιστοίχως να ασκούν τα καθήκοντά 
τους. Οι Ελεγκτές της πρώτης εταιρικής χρήσεως, 
καθώς και η αμοιβή τους, θα καθορισθούν με απόφαση 
του Διοικητικού Συμβουλίου της Εταιρίας Ο.Λ.Θ. Α.Ε.’. 

Άρθρο ένατο 

Κανονισμός Εσωτερικής Οργάνωσης 
και Λειτουργίας της Εταιρίας - 
Γενικός Κανονισμός Προσωπικού 

1. Εντός έτους από τη δημοσίευση του παρόντος 
νόμου συντάσσεται και τίθεται σε εφαρμογή, μετά από 
απόφαση του Διοικητικού Συμβουλίου της Ο.Λ.Θ. Α.Ε. 
και γνώμη των δύο πλέον αντιπροσωπευτικών δευτε¬ 
ροβάθμιων συνδικαλιστικών οργανώσεων υπαλλήλων και 
λιμενεργατών, ο Κανονισμός Εσωτερικής Οργάνωσης 

καί Λειτουργίας (Κ.Ε.Ο.Λ.) της Εταιρίας, ο οποίος δη¬ 
μοσιεύεται στην Εφημερίδα της Κυβερνήσεως. Στον 
Κ.Ε.Ο.Λ. καθορίζονται οι υπηρεσιακές μονάδες της Ε¬ 
ταιρίας και ο τρόπος λειτουργίας αυτών. 

2. Εντός έτους από τη δημοσίευση του παρόντος 
νόμου συντάσσεται από το Διοικητικό Συμβούλιο ο 
Γενικός Κανονισμός Προσωπικού (Γ.Κ.Π.) της Εταιρίας 
Ο.Λ.Θ. Α.Ε , ο οποίος, μετά από γνώμη των δύο πλέον 
αντιπροσωπευτικών δευτεροβάθμιων συνδικαλιστικών 
οργανώσεων υπαλλήλων και λιμενεργατών, εγκρίνεται 
με κοινή απόφαση των αρμόδιων Υπουργών και δημο¬ 
σιεύεται στην Εφημερίδα της Κυβερνήσεις. 

3. Μέχρι τη δημοσίευση αφ' ενός του Κανονισμού 
Εσωτερικής Οργάνωσης και Λειτουργίας και αφ' ετέρου 
του Γενικού Κανονισμού Προσωπικού και την κατάρτιση 
της πρώτης Συλλογικής Σύμβασης Εργασίας, που πρέπει 
να καταρτισθεί εντός έτους από τη δημοσίευση του 
παρόντος νόμου και υπογράφεται από τις δύο πλέον 
αντιπροσωπευτικές δευτεροβάθμιες συνδικαλιστικές 
οργανώσεις των εργαζομένων στην Εταιρία, εξακολου¬ 
θούν να εφαρμόζονται στην Ο.Λ.Θ. Α.Ε. οι ισχύοντες 
κατά τη δημοσίευση του παρόντος νόμου Κανονισμοί 
και Διατάξεις. 

4. Αν η γνώμη που προβλεπεται στις παραγράφους 
1 και 2 δεν διατυπωθεί μέσα σε ένα μήνα από την 
ημέρα που θα ζητηθεί, τότε δεν είναι απαραίτητη. Αν 
η γνώμη που προβλέπεται στην παράγραφο 2 είναι 
αρνητική, ακολουθείται η διαδικασία που προβλέπεται 
από την κείμενη νομοθεσία περί διαιτησίας. 

Άρθρο δέκατο 

Στις μέχρι τη δημοσίευση του παρόντος νόμου συ- 
ναφθείσες και ευρισκόμενες σε ισχύ, κάθε είδους, τύπου, 
φύσεως και περιεχομένου δίκαιοπραξίες, στις οποίες 
το μοναδικό ή ένα από τα συμβαλλόμενα μέρη είναι ο 
Οργανισμός Λιμένος Θεσσαλονίκης, ως νομικό πρόσω¬ 
πο δημοσίου δικαίου, υπεισέρχεται ως καθολικός διά¬ 
δοχος το νομικό πρόσωπο της Εταιρίας Ο.Λ.Θ. Α.Ε., 
χωρίς κανένα από τα συμβαλλόμενα μέρη να δικαιούται 
να ζητήσει για το λόγο αυτόν τη λύση των ανωτέρω 
δικαιοπραξιών ή τη μη εκτέλεση αυτών ή τη μη εκπλή¬ 
ρωση των υποχρεώσεών του, που απορρέουν από 
αυτές. 

Όπου στην ισχύουσα νομοθεσία ή σε έγγραφα, δη¬ 
μόσια ή ιδιωτικά, αναγράφεται η λέξη Ο.Λ.Θ. από της 
ισχύος του παρόντος νόμου νοείται η Εταιρία Ο.Λ.Θ. 
Α.Ε.. 

ΓΊροκειμένου περί ακινήτων ή εμπραγμάτων δικαιω¬ 
μάτων του Οργανισμού Λιμένος Θεσσαλονίκης, ως νο ¬ 
μικού προσώπου δημοσίου δικαίου, επί ακινήτων πε- 
ριερχομένων στην Εταιρία Ο.Λ.Θ. Α.Ε., η επερχόμενη 
με τον παρόντα μετατροπή και υποκατάσταση σημειώ¬ 
νεται ατελώς στα βιβλία μεταγραφών των αρμόδιων 
Υποθηκοφυλακείων. Οι μεταβιβάσεις αυτές απαλλάσ¬ 
σονται από κάθε φόρο, τέλος, τέλος χαρτοσήμου, 
εισφοράς, καθώς και δικαιώματα υπέρ οποιοσδήποτε 
τρίτου. 

Οι μέχρι σήμερα ισχύοντες νόμοι και τα κατ' εξου¬ 
σιοδότηση αυτών εκδοθέντα προεδρικά διατάγματα, ως 
και υπουργικές αποφάσεις που αφορούν τον Οργανισμό 
Λιμένος Θεσσαλονίκης, ως νομικό πρόσωπο δημοσίου 
δικαίου, εξακολουθούν να ισχύουν εφόσον δεν καταρ- 
γούνται ή τροποποιούνται από τον παρόντα νόμο ή 
δεν αντίκεινται σε αυτόν ή στο ν. 2414/1996 και τον 
κ.ν. 2190/1920. 


Άρθρο ενδέκατο 

1. Οι ΟΑΠ. Α.Ε. και Ο.Λ.Θ. Α.Ε. εξασφαλίζουν όλες 
τις λιμενικές εξυπηρετήσεις στις δημόσιες υπηρεσίες 
και ένοπλες δυνάμεις. 

2. Με κοινή απόφαση των Υπουργών Εθνικής Οικο¬ 
νομίας, Οικονομικών και Εμπορικής Ναυτιλίας δύναται 
να ανατίθεται σε ελεγκτικές εταιρείες ο διαχειριστικός 
έλεγχος των Ο.Λ.Π. Α.Ε. και Ο.Λ.Θ. Α.Ε.. 

3. Με κοινή απόφαση των Υπουργών Εθνικής Οικο¬ 
νομίας, Οικονομικών και Εμπορικής Ναυτιλίας δύναται 
να τίθενται όρια μεταβίβασης μετοχών των Ο.Λ.Π. Α.Ε. 
και Ο.Λ.Θ. Α.Ε. ανά επενδυτή, για το ποσοστό του 
κεφαλαίου τους που απομένει πέραν του ελάχιστου 
ποσοστού του 51% που ανήκει στο Δημόσιο. 

4. Για τη διοίκηση και διαχείριση του Κεφαλαίου 
Αποζημίωσης Φορτοεκφορτωτών και Εργατών Λιμένος 
Θεσσαλονίκης συγκροτείται Επιτροπή, η σύνθεση της 
οποίας ορίζεται από τις διατάξεις του άρθρου 2 του 
κ.ν. 5167/1932, όπως τροποποιήθηκε και ισχύει. 

5. Το μετοχικό κεφάλαιο των εκατό εκατομμυρίων 
(100.000.0X30) δραχμών που αναφέρεται στο άρθρο 5 
του Καταστατικού των Εταιριών Ο.Λ.Π. Α.Ε. και Ο.Λ.Θ. 
Α.Ε. αναφέρεται για λογιστική διευκόλυνση των Εταιριών 
και δεν θα καταβληθεί σε χρήμα ούτε θα συμψηφιστεί 
κατά οποιονδήποτε τρόπο με την αξία των περιουσιακών 
στοιχείων, με την οποία θα σχηματιστεί οριστικά το 
τελικό μετοχικό τους κεφάλαιο. 

6. Το άρθρο 15 του ν. 2622/1998 (ΦΕΚ 138 Α') 
εφαρμόζεται και για τα ατυχήματα που προκαλούνται 
από τα πλωτά μέσα του Λιμενικού Σώματος. Το προε¬ 
δρικό διάταγμα που εκδίδεται κατ' εφαρμογή του δεύ¬ 
τερου εδαφίου του προαναφερόμενου άρθρου, εφόσον 
αφορά αποκλειστικά τα πλωτά μέσα του Λιμενικού Σώ¬ 
ματος, προτείνεται από τον Υπουργό Εμπορικής Ναυ¬ 
τιλίας. 

7. Οι προβλεπόμενες στην παρ. 1 εδ. β' του άρθρου 
12 του ν. 2329/1995 (ΦΕΚ 172 Α') ειδικότητες των 
οργανικών θέσεων των Αξιωματικών Ιατρών Λιμενικού 
Σώματος που συστάθηκαν με τη διάταξη αυτή τροπο¬ 
ποιούνται ως εξής: Μ. ενός (1) παθολόγου, 2. ενός 
(1) καρδιολόγου, 3. ενός (1) παιδιάτρου, 4. ενός (1) 
αναισθησιολόγου - . 

8. Οι διατάξεις που καθορίζουν τη διαδικασία θεώ¬ 
ρησης των συνταγών-παραπεμπτικών για τους δημό¬ 
σιους πολιτικούς υπαλλήλους και τους ασφαλισμένους 
του Ιδρύματος Κοινωνικών Ασφαλίσεων (Ι.Κ.Α.) εφαρ¬ 
μόζονται και για τους ασφαλισμένους του Οίκου Ναύτου 
(Ο.Ν.) στις περιοχές που ο Ο.Ν. δεν διαθέτει ελεγκτές 
ιατρούς. 

9. α) Με κοινή απόφαση των Υπουργών Εσωτερικών, 
Δημόσιας Διοίκησης και Αποκέντρωσης, Οικονομικών 
και Εμπορικής Ναυτιλίας μπορεί να διατίθενται στις 
Λιμενικές Αρχές ή σε άλλες υπηρεσίες του Υπουργείου 
Εμπορικής Ναυτιλίας, για κάλυψη των αναγκών τους, 
χερσαία, πλωτά ή εναέρια μεταφορικά μέσα από εκείνα 
που έχουν κατασχεθεί από τις Λιμενικές Αρχές, ως 
αντικείμενα λαθρεμπορίας ή ως μεταφορικά μέσα λα¬ 
θρεμπορευμάτων, ναρκωτικών ουσιών και λαθρομετα¬ 
ναστών, εφόσον παρέλθει ένα (1) έτος ή έξι (6) μήνες 
εάν πρόκειται για μέσα μεταφοράς ναρκωτικών ουσιών, 
από την ημερομηνία κατάσχεσής τους και στο διάστημα 
αυτό δεν έχει εκδοθεί ή δεν έχει καταστεί αμετάκλητο 
βούλευμα ή δεν έχει εκδοθεί απόφαση του αρμόδιου 
δικαστηρίου για την άρση της κατάσχεσης και την 
απόδοση των μέσων αυτών στους ιδιοκτήτες τους. 

β) Με κοινή απόφαση των Υπουργών Εσωτερικών, 
Δημόσιας Διοίκησης και Αποκέντρωσης, Οικονομικών, 

Δικαιοσύνης και Εμπορικής Ναυτιλίας, που δημοσιεύεται 
στην Εφημερίδα της Κυβερνήσεως. ρυθμίζονται οι προϋ¬ 
ποθέσεις, η διαδικασία και κάθε λεπτομέρεια για την 
κατά το προηγούμενο στοιχείο α' διάθεση. 

ΚΕΦΑΛΑΙΟ Ι- 
ΘΕΜΑΤΑ ΠΡΟΣΩΠΙΚΟΥ 

Άρθρο δωδέκατο 
θέματα προσωπικού 

1. Το προσωπικό της Ο.Λ.Π. Α.Ε. και της Ο.Λ.Θ. Α.Ε. 
προσλαμβάνεται με σύμβαση εργασίας ιδιωτικού δικαίου. 

2. Οι αποδοχές του προσωπικού της Ο.Λ.Π. Α.Ε. και 
της Ο.Λ.Θ. Α.Ε. καθορίζονται με τις συλλογικές συμ¬ 
βάσεις εργασίας, που καταρτίζονται σύμφωνα με τις 
εκάστοτε ισχύουσες διατάξεις. 

3. Το μόνιμο προσωπικό των νομικών προσώπων 
δημοσίου δικαίου, τα οποία μετατρέπονται σε ανώνυμες 
εταιρίες με τις διατάξεις του παρόντος νόμου, διατηρεί 
τη μονιμότητά του και δεν λύεται η σχέση εργασίας 
του παρά μόνον για τους ίδιους λόγους με τους δη¬ 
μόσιους υπαλλήλους, δικαιούται δε από την οικεία α¬ 
νώνυμη εταιρία συνολικές αποδοχές τουλάχιστον ίσες 
με αυτές που ελάμβανε κατά το χρόνο της μετατροπής. 

Σε περίπτωση διάλυσης των ανωνύμων εταιριών το 
προσωπικό που υπηρετεί στα παραπάνω νομικά πρό¬ 
σωπα δημοσίου δικαίου κατά το χρόνο της μετατροπής 
σε ανώνυμες εταιρίες, μετατάσσεται, με αίτησή του, 
στο δημόσιο τομέα, σύμφωνα με τις διατάξεις που 
ισχύουν κάθε φορά. 

4. Το προσωπικό: α) με σχέση εργασίας ιδιωτικού 
δικαίου αορίστου χρόνου ή β) έμμισθης εντολής που 
υπηρετεί κατά τη δημοσίευση του παρόντος νόμου στα 
νομικά πρόσωπα δημοσίου δικαίου Ο.Λ.Π. και Ο.Λ.Θ., 
αποτελεί αυτοδικαίως προσωπικό της Ο.Λ.Π. Α.Ε. καί 
Ο.Λ.Θ. Α.Ε., ανπστοίχως, και καταλαμβάνει αντίστοιχες 
θέσεις, ειδικότητες και κατηγορίες, που θα συσταθούν 
με τον Κανονισμό Εσωτερικής Οργάνωσης και Λειτουρ¬ 
γίας των Εταιριών αυτών. Η σύμβαση εργασίας του 
προσωπικού του στοιχείου α' δεν καταγγέλλεται παρά 
μόνο για αιτία που αφορά στο πρόσωπο του εργαζο¬ 
μένου. Τα υπηρεσιακά θέματα των δικηγόρων και νο¬ 
μικών συμβούλων διέπονται από τις ισχύουσες διατάξεις 
του ν.δ. 3026/1954 "Περί Κωδικός των Δικηγόρων*. 

Οι συνολικές μηνιαίες αποδοχές του υπηρετούντος 
κατά τη δημοσίευση του παρόντος νόμου παραπάνω 
προσωπικού δεν μπορεί να είναι κατώτερες από τις 
συνολικές μηνιαίες αποδοχές που ελάμβαναν πριν υ¬ 
παχθούν στην Ο.Λ.Π. Α.Ε. ή Ο.Λ.Θ. Α.Ε.. 

Ως προς τους λιμενεργάτες, αρχιεργάτες και επόπτες 
του Ο.Λ.Π. και του Ο.Λ.Θ. και τους σημειωτές του 
Ο.Λ.Θ.. που υπηρετούν κατά την έναρξη ισχύος του 
παρόντος νόμου, οι πάσης φύσεως ετήσιες αποδοχές 
τους, όπως αυτές διαμορφώνονται σύμφωνα με τις 
εκάστοτε ισχύουσες συλλογικές συμβάσεις εργασίας 
και κανονισμούς εργασίας ή το τιμολόγιο πληρωμής 
φορτοεκφορτωτικών δικαιωμάτων, προκειμένου περί του 
Ο.Λ.Θ., δεν μπορεί σε καμία περίπτωση να είναι κατώ¬ 
τερες από το ποσό που διαμορφώνει, υπολογιζόμενο 
σε ετήσια βάση, το ημερομίσθιο της 28ης ασφαλιστικής 
κλάσης του Ι.Κ.Α., όπως αυτή διαμορφώνεται κάθε φορά 
και καταβάλλονται μηνιαίως. 

Το τιμολόγιο πληρωμής φορτοεκφορτωτικών δικαιω¬ 
μάτων της Ο.Λ.Θ. Α.Ε. ρυθμίζεται με απόφαση του Δ.Σ. 
της Εταιρίας, υστέρα από γνώμη των εργαζομένων. 

5. Ο χρόνος υπηρεσίας του προσωπικού των νομικών 
προσώπων δημοσίου δικαίου Ο.Λ.Π. και Ο.Λ.Θ., που 


αποτελεί αυτοδικαίως προσωπικό της Ο.Λ.Π. Α.Ε. και 
Ο.Λ.Θ. Α.Ε., αντιστοίχως, καθώς και ο χρόνος που 
αναγνωρίσθηκε από αυτό ως χρόνος υπηρεσίας για 
μισθολογική και υπηρεσιακή εξέλιξη θεωρείται ότι δια- 
νύθηκε στην Ο.Λ.Π. Α.Ε. και Ο.Λ.Θ. Α.Ε. κατά περίπτωση 

6. Το προσωπικό των νομικών προσώπων δημοσίου 
δικαίου Ο.Λ.Π. και Ο.Λ.Θ., που αποτελεί αυτοδικαίως 
προσωπικό της Ο.Λ.Π. Α.Ε. και Ο.Λ.Θ. Α.Ε., ανπστοίχως 
κατανέμεται σπς υπηρεσιακές μονάδες, που καθορίζο¬ 
νται με τον Κανονισμό Εσωτερικής Οργάνωσης και 
Λειτουργίας της οικείας εταιρίας, σε θέσεις, κατηγορίες 
και ειδικότητες ανάλογες με αυτές που κατέχει κατά 
το χρόνο δημοσίευσης του παρόντος νόμου στα πα¬ 
ραπάνω νομικά πρόσωπα δημοσίου δικαίου. Για τη λει¬ 
τουργία θυγατρικής εταιρίας, εφόσον αυτή έχει έδρα 
μέσα στο νομό που έχει έδρα και η μητρική εταιρία, 
διατίθεται, ανάλογα με τις ανάγκες της και προσωπικό 
της παρούσας παραγράφου, χωρίς να αλλάζει η εργα¬ 
σιακή του κατάσταση. Προκειμένου για διάθεση εκτός 
νομού απαιτείται συμφωνία του εργαζομένου. 

7. Οι διατάξεις της κείμενης νομοθεσίας και κανονι¬ 
στικών αποφάσεων που έχουν εκδοθεί κατ' εξουσιοδό¬ 
τηση νόμου και αφορούν σε αμοιβές μηχανικών Δημοσίου 
και Ο.Τ.Α. μέσω ειδικών λογαριασμών, εξακολουθούν 


να ισχυουν για τους διπλωματούχους μηχανικούς που 
υπηρετούν ως μόνιμοι υπάλληλοι κατά τη δημοσίευση 
του παρόντος νόμου στα νομικά πρόσωπα δημοσίου 
δικαίου Ο.Λ.Π. και Ο.Λ.Θ. και αποτελούν αυτοδικαίως 
προσωπικό των Ο.Λ.Π. Α.Ε. και Ο.Λ.Θ. Α.Ε.. 


ο.α) Το μόνιμο προσωπικό που υπηρετεί, κατά τη 
δημοσίευση του παρόντος νόμου, στον Οργανισμό Λι- 
μένος Πειραιώς και στον Οργανισμό Λιμένος Θεσσα¬ 
λονίκης. δύναται εντός ενός (1) έτους από την έναρξη 
ισχύος του παρόντος νόμου να ζητήσει τη μετάταξή 
του σε δημόσια υπηρεσία, Ν.Π.Δ.Δ. ή Ο.Τ.Α. α' και β' 
βαθμίδας, σε κενές οργανικές θέσεις κατ' εφαρμογή 
των ισχυουσών, κατά την υποβολή της αίτησης, δια¬ 
τάξεων. 


β) Με κοινή απόφαση των Υ πουργών Εσωτερικών, 
Δημόσιας Διοίκησης και Αποκέντρωσης και Εμπορικής 
Ναυτιλίας ρυθμίζεται η διαδικασία, καθώς και η κάθε 
αναγκαία λεπτομέρεια που αφορά τις μετατάξεις του 
προσωπικού του Ο.Λ.Π. και Ο.Λ.Θ.. 


Άρθρο δέκατο τρίτο 
Εξειδικευμένο προσωπικό 

Για την πρόσληψη στην Ο.Λ.Π. Α.Ε. και Ο.Λ.Θ. Α.Ε. 
εξειδικευμένου προσωπικού με ειδικές γνώσεις σε το¬ 
μείς που περιλαμβάνουν διοίκηση επιχειρήσεων, διαχεί¬ 
ριση λιμένων, διεθνή ναυτιλία ή συναφείς τομείς που 
έχουν σχέση με την ανάπτυξη του λιμένα και την αύξηση 
της ανταγωνιστικότητάς του. καθώς και για την πρόσ¬ 
ληψη τεχνικού προσωπικού για τη λειτουργία μηχανικού 
εξοπλισμού εφαρμόζονται οι διατάξεις του ν. 2190/1994. 

ΚΕΦΑΛΑΙΟ Δ' 

ΑΣΦΑΛΙΣΤΙΚΑ ΘΕΜΑΤΑ - ΛΟΙΠΕΣ ΔΙΑΤΑΞΕΙΣ 

Άρθρο δέκατο τέταρτο 
Υπαγωγή στην ασφάλιση του Ι.Κ.Α. 

1. Το τακτικό προσωπικό του Οργανισμού Λιμένος 
Πειραιώς (Ο.Λ.Π.) και του Οργανισμού Λιμένος Θεσσα¬ 
λονίκης (Ο.Λ.Θ.), ως νομικών προσώπων δημοσίου δι¬ 
καίου, που υπηρετεί κατά τη δημοσίευση του παρόντος 
νόμου και διέπεται από τις διατάξεις του Δημοσιοϋ¬ 
παλληλικού Κώδικα, όπως αυτές εφαρμόζονται στο ως 
άνω προσωπικό με τις διατάξεις του ν.δ. 4210/1961 

(ΦΕΚ 176 Α) και του ν. 3276/1955 (ΦΕΚ 169 Α), 
αντιστοίχως, υπάγεται στην ασφάλιση του κλάδου σύ¬ 
νταξης του Ι.Κ.Α. σύμφωνα με τις διατάξεις του άρθρου 
11 του ν.δ. 4277/1962, όπως ισχύουν κάθε φορά, 
επιφυλασσομένων των διατάξεων των νόμων 2084/1992 
και 2320/1995 για τους νεοασφαλιζόμενους από 
1.1.1993 και εφεξής. 

Ο υπολογισμός των εισφορών, η αναγνώριση υπη¬ 
ρεσιών και προϋπηρεσιών και ο κανονισμός της σύντα¬ 
ξης του πιο πάνω προσωπικού γίνεται βάσει του εκά- 
στοτε βασικού μισθού ενέργειας του μισθολογικού κλι¬ 
μακίου ή του βαθμού του κλάδου δημοσίων πολιτικών 
υπαλλήλων, με τους οποίους έχουν τα ίδια τυπικά 
προσόντα ή την ίδια κατηγορία και αντιστοιχεί στα έτη 
υπηρεσίας του κάθε υπαλλήλου, μαζί με την προσαύξηση 
του επιδόματος χρόνου υπηρεσίας και ευδοκίμου πα¬ 
ραμονής, όπως αυτά ορίζονται κάθε φορά από τις 
οικείες μισθολογικές διατάξεις του Δημοσίου. Επιπλέον 
καταβαλλόμενα ποσά, πέρα των όσων καταβάλλονται 
στους δημοσίους υπαλλήλους και στους προς αυτούς 
εξομοιουμένους, δεν λαμβάνονται υπόψη για τις παρα¬ 
πάνω αιτίες. 

2. Ο χρόνος που διανύθηκε στην ασφάλιση του Ο.Λ.Π. 
και του Ο.Λ.Θ., ως νομικών προσώπων δημοσίου δικαίου, 
συμπεριλαμβανομένου και αυτού που έχει αναγνωρισθεί 
και εξαγορασθεί ή προσμετρηθεί από προϋπηρεσία ή 
άλλη αιτία με βάση καταστατικές ή γενικές διατάξεις, 
είναι χρόνος ασφάλισης στο Ι.Κ.Α.. Αιτήσεις που έχουν 
υποβληθεί στον Ο.Λ.Π. και Ο.Λ.Θ. πριν από την έναρξη 
της ισχύος του παρόντος νόμου και εκκρεμούν, καθώς 
και αιτήσεις που θα υποβληθούν μετά την έναρξη της 
ισχύος του για αναγνώριση χρόνων που προβλέπονταν 
από τις οικείες διατάζεις των παραπάνω νομικών προ¬ 
σώπων, εξετάζονται από το Ι.Κ.Α., σύμφωνα με τις 
διατάξεις του άρθρου 11 του ν.δ. 4277/1962. Το ποσό 
της εξαγοράς που αναλογεί στους αναγνωριζόμενους 
χρόνους καλύπτεται από τον εργαζόμενο και εάν υ¬ 
περβαίνει το ποσό που θα απαιτείτο για την αναγνώριση 
με το προίσχύον καθεστώς, καλύπτεται κατά το υπερ- 
βάλλον και μόνο σύμφωνα με τις διατάξεις της παρα¬ 
γράφου 1 του άρθρου δεκάτου ογδόου του παρόντος 
νόμου. Ειδικά για το χρόνο της στρατιωτικής θητείας 
για όσους θεμελιώνουν με το χρόνο αυτόν δικαίωμα 
μέχρι 31.12.1997, τα ποσά της εξαγοράς που αναλογούν 
καλύπτονται εξ ολοκλήρου από τη χρηματοδότηση της 
παρ. 1 του δεκάτου ογδόου άρθρου του παρόντος. 

3. Προσωπικό που αναφέρεται στην παρ. 1, το οποίο 
υπηρετεί κατά τη δημοσίευση του παρόντος νόμου στα 
νομικά πρόσωπα δημοσίου δικαίου Ο.Λ.Π. και Ο.Λ.Θ. 
ύστερα από μετάταξη, ένταξη ή διορισμό και έχει επι- 
λέξει το ασφαλιστικό καθεστώς που ίσχυε στην υπηρεσία 
από την οποία προέρχεται, εξακολουθεί να διέπεται 
από το ασφαλιστικό καθεστώς της επιλογής του. Οι 
διπλωματούχοι μηχανικοί που υπηρετούν ως μόνιμοι 
υπάλληλοι κατά τη δημοσίευση του παρόντος νόμου 
στα νομικά πρόσωπα δημοσίου δικαίου Ο.Λ.Π. και Ο.Λ.Θ. 
διατηρούν το δικαίωμα ασφάλισης και στο Τ.Σ.Μ.Ε.Δ.Ε.. 

4. Οι συντάξεις των συνταξιούχων πρώην υπαλλήλων 
των Οργανισμών που αναφέρονται στην παράγραφο 1, 
καθώς και των μελών των οικογενειών τους βαρύνουν, 
από την ισχύ του παρόντος νόμου, το Ι.Κ.Α. και κατα¬ 
βάλλονται από αυτό. 

5. Οι συνταξιούχοι της προηγούμενης παραγράφου, 
που θεωρούνται εφεξής συνταξιούχοι του Ι.Κ.Α., εξα¬ 
κολουθούν να λαμβάνουν τα ποσά των συντάξεων που 
καταβάλλονταν σε αυτούς από τα νομικά πρόσωπα 
δημοσίου δικαίου Ο.Λ.Π. ή Ο.Λ.Θ., τα οποία εφεξής 
αυξάνονται κατά το ποσοστό των αυξήσεων που χο¬ 


ρηγούνται κάθε φορά στους συνταξιούχους πρώην τα¬ 
κτικούς υπαλλήλους του Ι.Κ.Α.. 

Άρθρο δέκατο πέμπτο 

Μεταφορά του Κλάδου Προνοίας του Ταμείου 
Προνοίας Υπαλλήλων Οργανισμού Λιμένος 
Πειραιώς (Ο.Λ.Π.) στο Τ.Ε.Α.ΠΑ.Ελ. 

1. Το Ταμείο Προνοίας Υπαλλήλων Οργανισμού Λι¬ 
μένος Πειραιώς που συστήθηκε με το από 27.2/2.3.1933 
Β.Δ. (ΦΕΚ 57 Α ) καταργείται από την έναρξη ισχύος 
του παρόντος νόμου. 

2. Οι κατά την έναρξη ισχύος του παρόντος νόμου 
ασφαλισμένοι του Κλάδου Προνοίας του Ταμείου Προ¬ 
νοίας Υπαλλήλων Ο.Λ.Π. ασφαλίζονται στο Ταμείο Ε¬ 
πικουρικής Ασφάλισης Προνοίας και Ασθένειας Λιμε¬ 
νεργατών Πειραιά (Τ.Ε.Α.Π.Α.Λ.Π.). Το Ταμείο αυτό 
μετονομάζεται σε Ταμείο Επικουρικής Ασφάλισης. Προ¬ 
νοίας και Ασθένειας Εργαζομένων στα Λιμάνια* 
(Τ.Ε.Α.Π.Α.Ε.Λ.) και ο παραπάνω Κλάδος Προνοίας με- 
ταφέρεται σε αυτό και αποτελεί Κλάδο του, με λογιστική 
και οικονομική αυτοτέλεια, αποκαλούμενος στο εξής 
'Κλάδος Προνοίας Υπαλλήλων Ο.Λ.Π. Α.Ε.'. Ο Κλάδος 
αυτός διοικείται από το Διοικητικό Συμβούλιο του Τα¬ 
μείου, το οποίο διευρύνεται με τη συμμετοχή σε αυτό 
ενός εκπροσώπου του προσωπικού της Ο.Λ.Π. Α.Ε.. Ο 
Κλάδος του Τ.Ε.Α.Π.Α.Λ.Π. που υφίσταται καθίσταται 
Κλάδος του Τ.Ε.Α.Π.Α.Ε.Λ. και διέπεται από την υφι¬ 
στάμενη νομοθεσία του. 

3. Ο μεταφερόμενος Κλάδος Προνοίας εξακολουθεί 
να διέπεται από την υφιστάμενη, κατά την έναρξη 
ισχύος του παρόντος νόμου, νομοθεσία του για τα 
επόμενα πέντε (5) έτη. Με προεδρικό διάταγμα που 
εκδίδεται με πρόταση του Υπουργού Εργασίας και 
Κοινωνικών Ασφαλίσεων μετά από γνώμη του Δ.Σ. του 
Τ.Ε.Α.Π.Α.Ε.Λ., αναλογιστική μελέτη και γνώμη του Συμ¬ 
βουλίου Κοινωνικής Ασφάλισης, καθορίζονται ενιαίοι 
όροι ως προς τις προϋποθέσεις, το ύψος των εισφορών 
και παροχών, τον τρόπο υπολογισμού αυτών, καθώς 
και κάθε άλλη αναγκαία λεπτομέρεια για τη λειτουργία 
του Κλάδου Προνοίας του Ταμείου που ενοποιείται. Η 
ενοποίηση του Κλάδου Προνοίας και οι ενιαίοι όροι 
ισχύουν μετά την πάροδο πενταετίας από τη δημοσίευση 
του παρόντος νόμου. 

4. Οι προσλαμβανόμενοι υπάλληλοι από την Ο.Λ.Π. 
Α.Ε. ασφαλίζονται από την πρόσληψή τους στον αντί¬ 
στοιχο Κλάδο Προνοίας του Τ.Ε.Α.Π.Α.Ε.Λ.. 

5. Εκκρεμείς δίκες που προέκυψαν από τη λειτουργία 
του Ταμείου Προνοίας που καταργείται συνεχίζονται 
χωρίς διακοπή υπέρ και κατά του Τ.Ε.Α.Π.Α.Ε.Λ.. 

6. Το σύνολο του ενεργητικού και παθητικού, η κινητή 
και ακίνητη περιουσία, καθώς και οι προβλεπόμενοι 
πόροι υπέρ του μεταφερόμενου Κλάδου Προνοίας πε¬ 
ριέρχονται στον αντίστοιχο Κλάδο Προνοίας του 
Τ.Ε.Α.Π.Α.Ε.Λ., με την επιφύλαξη των διατάξεων του 
άρθρου 59 του ν. 2084/1992 (ΦΕΚ 165 Α ). Ειδικότερα 
για τη μεταβίβαση κυριότητας ακινήτου εκδίδεται δια- 
πιστωτική πράξη από τον Υπουργό Εργασίας και Κοι¬ 
νωνικών Ασφαλίσεων, η οποία μεταγράφεται ατελώς 
στα οικεία βιβλία του αρμόδιου Υποθηκοφυλακείου. Η 
μεταβίβαση αυτή δεν υπόκειται σε τέλη και δικαιώματα 
υπέρ του Δημοσίου, δήμου ή κοινότητας ή τρίτων. 

7. Το Ταμείο Προνοίας Προσωπικού Οργανισμού Λι¬ 
μένος Θεσσαλονίκης που συστήθηκε με την 4888/ 
6598/24.1.1928 (παράρτημα 26) απόφαση του Υπουργού 
Εθνικής Οικονομίας διατηρεί την αυτοτέλειά του και 
παραμένει ως έχει. Οι προσλαμβανόμενοι υπάλληλοι 
από την Ο.Λ.Θ. Α.Ε. ασφαλίζονται από την πρόσληψή 
τους σε αυτό. 

Άρθρο δέκατο έκτο 

Συγχώνευση των κλάδων αρωγής των Ταμείων 
Προνοίας ΟΛ.Π. και Ο.Λ.Θ. στο Ι.Κ.Α.-Ε.Τ.ΕΆ.Μ. 

1. Ο κλάδος αρωγής του Ταμείου Προνοίας Υπαλ¬ 
λήλων Ο.Λ.Π. που συστήθηκε με το από 19.7.1956 Β.Δ. 
(ΦΕΚ 177 Ά) και ο κλάδος αρωγής του Ταμείου Προνοίας 
Προσωπικού Ο.Λ.Θ., που συστήθηκε με το Β.Δ. 515/1962 
(ΦΕΚ 129 Α) συγχωνεύονται στον Ειδικά Τομέα Επι¬ 
κουρικής Ασφάλισης Μισθωτών που λειτουργεί στο Ί¬ 
δρυμα Κοινωνικών Ασφαλίσεων (Ι.Κ.Α.-Ε.Τ.Ε.Α.Μ.). 

2. Οι κατά τη δημοσίευση του παρόντος νόμου α¬ 
σφαλισμένοι και συνταξιούχοι των κλάδων που συγχω¬ 
νεύονται ασφαλίζονται στο Ι.Κ.Α.-Ε.Τ.Ε.Α.Μ. και καθί¬ 
στανται συνταξιούχοι του, ανπστοίχως. Για τους συ¬ 
νταξιούχους εφαρμόζονται αναλόγως οι διατάξεις του 
άρθρου 9 του π.δ. 476/1988 (ΦΕΚ 214 Α ), όπως ισχύει. 

Ο χρόνος ασφάλισης στους συγχωνευόμενους κλά¬ 
δους, στον οποίο συμπεριλαμβάνετε» και αυτός που 
έχει αναγνωρισθεί ή προσμετρηθεί από προϋπηρεσία ή 
άλλη αιτία με βάση τις διατάξεις του καταστατικού τους, 
είναι χρόνος ασφάλισης στο Ι.Κ.Α.-Ε.Τ.Ε.Α.Μ.. 

Η ασφαλιστική σχέση των ασφαλισμένων των κλάδων 
από τη συγχώνευση και μετά διέπεται από τις διατάξεις 
του ιδρυτικού νόμου και του καταστατικού του Ι.Κ.Α - 
Ε.Τ.Ε.Α.Μ.. 

Για τη θεμελίωση του ουνταξιοδοτικού δικαιώματος 
των ασφαλισμένων αυτών, απαιτούνται οι γενικές προϋ¬ 
ποθέσεις του Ι.Κ.Α.-Ε.Τ.Ε.Α.Μ. (άρθρο 1 του π.δ. 288/ 
1985). 

Το ποσό της σύνταξης των ασφαλισμένων των συγ- 
χωνευόμενων κλάδων αρωγής που θεμελιώνουν ουντα- 
ξιοδοπκό δικαίωμα μέχρι την ημερομηνία έναρξης ισχύος 
του παρόντος νόμου υπολογίζεται σύμφωνα με τις 
καταστατικές διατάξεις των εν λόγω κλάδων, εφόσον 
ασκήσουν το δικαίωμα αυτό και αποχωρήσουν της υ¬ 
πηρεσίας εντός πενταετίας από την έναρξη ισχύος του 
παρόντος νόμου. 

Το σύνολο του ενεργητικού και παθητικού των ουγ- 
χωνευόμενων κλάδων, οι προβλεπόμενοι υπέρ αυτών 
πόροι, καθώς και η κινητή ή ακίνητη περιουσία τους, 
περιέρχονται, από τη δημοσίευση του νόμου αυτού, στο 
Ι.Κ.Α.-Ε.Τ.Ε.Α.Μ., ως καθολικό διάδοχο αυτών. 

3. Εκκρεμείς δίκες των κλάδων αρωγής που συγχω¬ 
νεύονται συνεχίζονται χωρίς διακοπή υπέρ και κατά του 
Ι.Κ.Α.-Ε.Τ.Ε.Α.Μ., 

4. α) Οι υφιστάμενες κατά τη δημοσίευση του παρό¬ 
ντος νόμου οργανικές θέσεις μόνιμες και με σχέση 
ιδιωτικού δικαίου του Ταμείου Προνοίας Υπαλλήλων 
Ο.Λ.Π. και το προσωπικό που υπηρετεί στο Ταμείο αυτό 
μεταφέρονται στο Τ.Ε.Α.Π.Α.ΕΛ. 

β) Τα θέματα που θα προκόψουν κατά την εφαρμογή 
της παραγράφου αυτής και οι λεπτομέρειες εφαρμογής 
της ρυθμίζονται με κοινή απόφαση των Υπουργών Ε¬ 
μπορικής Ναυτιλίας και Εργασίας και Κοινωνικών Α¬ 
σφαλίσεων. 

5. Η υπηρεσία στην οποία μεταφέρεται το προσωπικό 
που αναφέρεται στην προηγούμενη παράγραφο κατα¬ 
βάλλει την προβλεπόμενη κάθε φορά εργοδοτική ει¬ 
σφορά υπέρ του αντίστοιχου κλάδου πρόνοιας του 
οικείου Ταμείου. 

6. Οι προβλεπόμενοι πόροι υπέρ των κλάδων αρωγής 
που συγχωνεύονται παραμένουν, με την επιφύλαξη των 
διατάξεων του άρθρου 59 του ν. 2084/1992 (ΦΕΚ 165 
Α'), και αποτελούν έσοδα του Ι.Κ.Α.-Ε.Τ.Ε.Α.Μ.. 


7. Οι προσλαμβανόμενοι υπάλληλοι από την Ο.Λ.Π. 
Α.Ε. και την Ο.Λ.Θ. Α.Ε. ασφαλίζονται για επικουρική 
ασφάλιση στο Ι.Κ.Α.-Τ.Ε.Α.Μ.. Οι μέχρι την έναρξη 
ισχύος του παρόντος νόμου λιμενεργάτες του Ο.Λ.Π. 
και οι προσλαμβανόμενοι στην Ο.Λ.Π. Α.Ε. λιμενεργάτες 
ασφαλίζονται στον Κλάδο Επικουρικής Ασφάλισης του 
Τ.Ε.Α.Π.Α.Λ.Π., ο οποίος καθίσταται Κλάδος του 
Τ.Ε.Α.Π.Α.Ε.Λ.. 

Άρθρο δέκατο έβδομο 
Ασφάλιση ασθένειας 

1. Ο υφιστάμενος κλάδος ασθένειας του 
,Τ.Ε.Α.Π.Α.Λ.Π. καθίσταται κλάδος ασθένειας του 
Τ.Ε.Α.Π.Α.Ε.Λ. και διέπεται από την υφιστάμενη νομο¬ 
θεσία του. Στον κλάδο ασθένειας του Τ.Ε.Α.Π.Α.Ε.Λ. 
υπάγονται και οι προσλαμβανόμενοι από την Ο.Λ.Π. 
Α.Ε. λιμενεργάτες. 

2. α) Οι μέχρι την έναρξη ισχύος του παρόντος νόμου 
μόνιμοι υπάλληλοι του Ο.Λ.Π. και οι συνταξιούχοι του 
υπάγονται στην υγειονομική περίθαλψη των ασφαλισμέ¬ 
νων του Δημοσίου, εφαρμοζομένων των διατάξεων που 
ισχύουν για την υγειονομική περίθαλψη των δημοσίων 
υπαλλήλων. 

β) Οι προσλαμβανόμενοι από την Ο.Λ.Π. Α.Ε. υπά¬ 
γονται στην ασφάλιση του κλάδου ασθένειας του Ι.Κ.Α.. 

3. Οι μέχρι την έναρξη ισχύος του παρόντος νόμου 
υπάλληλοι του Ο.Λ.Θ., οι συνταξιούχοι του και οι προσ¬ 
λαμβανόμενοι από την Ο.Λ.Θ. Α.Ε. υπάγονται στην 
ασφάλιση του κλάδου ασθένειας του Ι.Κ.Α.. 

4. Οι διπλωματούχοι μηχανικοί που υπηρετούν ως 
μόνιμοι υπάλληλοι κατά την έναρξη ισχύος του παρό¬ 
ντος νόμου στα νομικά πρόσωπα δημοσίου δικαίου 
Ο.Λ.Π. και Ο.Λ.Θ. μπορούν να επιλέξουν το Δημόσιο 
ή το Κ.Υ.Τ. ως κλάδο υγείας. 

Άρθρο δέκατο όγδοο 
Κάλυψη ασφαλιστικής δαπάνης 

1. Η επιβάρυνση του Ι.Κ.Α. και του Ι.Κ.Α.-Ε.Τ.Ε.Α.Μ. 
από την εφαρμογή των διατάξεων των άρθρων δέκατο 
τέταρτο και δέκατο έκτο του νόμου αυτού καλύπτεται 
από την Ο.Λ.Π. Α.Ε. και την Ο.Λ.Θ. Α.Ε., ανπστοίχως, 
με χρηματοδότηση που θα καταβληθεί από την πρόσοδο 
της μετοχοποίησης. 

2. Το ύψος της χρηματοδότησης προσδιορίζεται με 
κοινή απόφαση των Υπουργών Εθνικής Οικονομίας, 
Οικονομικών και Εργασίας και Κοινωνικών Ασφαλίσεων, 
ύστερα από αναλογιστική μελέτη του Υπουργείου Ερ¬ 
γασίας και Κοινωνικών Ασφαλίσεων και με βάση πς 
προσδοκώμενες αποδόσεις του κεφαλαίου αυτού στο 
ισχύον πλαίσιο αξιοποίησης των πόρων των Ασφαλι¬ 
στικών Ταμείων. 

3. Μέχρι τη μετοχοποίηση του μετοχικού κεφαλαίου 
των Ο.Λ.Π. Α.Ε. και Ο.Λ.Θ. Α.Ε. η επιβάρυνση του Ι.Κ.Α. 
και του Ι.Κ.Α.-Ε.Τ.Ε.Α.Μ. καλύπτεται από την Ο.Λ.Π. 
Α.Ε. και την ΟΑΘ. Α.Ε., που επιχορηγούνται για το 
σκοπό αυτόν από τον Κρατικό Προϋπολογισμό. Οι 
επιχορηγήσεις καταβάλλονται κατά τον πρώτο μήνα 
κάθε εξαμήνου, αρχίζοντας από τον πρώτο μήνα του 
εξαμήνου μετά την έναρξη ισχύος του παρόντος νόμου. 

4. Με τη μετοχοποίηση το ποσό της κεφαλαιακής 
ενίσχυσης καταβάλλεται εφάπαξ ή σταδιακά και μέχρι 
ποσοστού 70% επί του προϊόντος της προσόδου. 

Άρθρο δέκατο ένατο 
Δαπάνες 

Από τις διατάξεις του παρόντος νόμου προκαλούνται 
δαπάνες σε βάρος του Κρατικού Προϋπολογισμού, του 
προϋπολογισμού του Ι.Κ.Α. και του προϋπολογισμού του 
Ι.Κ.Α.- Ε.Τ.Ε.Α.Μ., οι οποίες θα καλυφθούν από πιστώ¬ 
σεις που θα εγγράφονται κάθε χρόνο στον προϋπο¬ 
λογισμό του Υπουργείου Εμπορικής Ναυτιλίας. 


Άρθρο εικοστό 
Ισχύς 

Η ισχύς του παρόντος νόμου αρχίζει ύστερα από δύο (2) 
μήνες από τη δημοσίευσή του στην Εφημερίδα της Κυ- 
βερνήσεως, εκτός αν ορίζεται διαφορετικά σε επί μέρους 
διατάξεις του. 

Παραγγέλλομε τη δημοσίευση του παρόντος στην Ε¬ 
φημερίδα της Κυβερνήσεως και την εκτέλεσή του ως Νό¬ 
μου του Κράτους. 

Αθήνα, 24 Φεβρουαρίου 1999 

Ο ΠΡΟΕΔΡΟΣ ΤΉΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ 

Α. ΤΣΟΧΑΤΖΟΠΟΥΛΟΣ 

ΑΝΑΠΤΥΞΗΣ 

Ε. ΒΕΝΙΖΕΛΟΣ 

ΓΕΩΡΓΙΑΣ 

Γ. ΑΝΩΜΕΡΙΤΗΣ 

ΔΙΚΑΙΟΣΥΝΗΣ 

Ε. ΓΙΑΝΝΟΠΟΥΛΟΣ 

ΕΜΠΟΡΙΚΗΣ ΝΑΥΤΙΛΙΑΣ 

Σ. ΣΟΥΜΑΚΗΣ 

Θεωρήθηκε και τέθηκε η Μεγάλη Σφραγίδα του Κράτους 
Αθήνα, 25 Φεβρουαρίου 1999 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Ε. ΓΙΑΝΝΟΠΟΥΛΟΣ 


ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Β. ΠΑΠΑΝΔΡΕΟΥ 

ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Κ. ΛΑΛΙΩΤΗΣ 

ΕΡΓΑΣΙΑΣ ΚΑΙ 

ΚΟΙΝΩΝΙΚΩΝ ΑΣΦΑΛΙΣΕΩΝ 

Μ. ΠΑΠΑΐΩΑΝΝΟΥ 

ΠΟΛΙΤΙΣΜΟΥ 

Ε. ΠΑΠΑΖΩΗ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡΙ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΜρ: νν/νννν.©ΐ. 9 Γ 

ΙΝΤΕΡΝΕΤ: ΙίοΙ.9Γ 
θ-ππθϊΙ: πνβδ @ ΙίοΙ· 9 γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 * Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327- Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661)89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ " Μέ χρι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Α , β , , χ , , , 

- Απο 8 σελίδες και ανω προσαυξηση 100 δρχ. ανα βσελιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » . 3.500 » . 

15.000 » . 750 » . 

70.000 » . 3.500 - . 

30.000 » . 1.500 » 

15.000 * . 750 » . 

5.000 » . 250 * . 

10.000 » . 500 » 

3.000 » . 150 » 

10.000 » . 500 » 

250.000 » . 12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. Α Ε.Π.Ε. 

250.000 » . 12.500 » . 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 

























